ΜΥΣΤΑΓΩΓΙΑ - ΜΥΘΑΓΩΓΙΑ: Δεκεμβρίου 2021\nΗ Ιερότητα των δέντρων και ο στολισμός τους. Το έθιμο της Ειρεσιώνης στην αρχαία Αθήνα και τελετές για τη γονιμότητα της γης.\nΗ εορτή των Εισοδίων της Θεοτόκου εορτάζεται σε πολλά ακόμη μέρη του Ελληνικού χώρου, σηματοδοτώντας το τέλος ή τουλάχιστον το μέσον της σποράς γι αυτό και ο λαός τη λέει Αποσπορίτισσα ή Μεσοσπορίτισσα και τη θεωρεί προστάτρια της σοδειάς (<εισόδια), γι αυτό και «Αποσοδειά» και οι Χριστιανοί «εισάγουν» συμβολικά, κατά αρχαία συνήθεια (πανσερμία, «ηψημένην εν γλυκεί» κατά τον μήνα Πυανεψιώνα) στον ναό «πολυσπόρια». Γι’ αυτό λέγεται και Πολυσπορίτισσα, και η προσφορά «μπουμπόλια» ή «μπουσμπουρέλια».\nΕτικέτες αρχαία Ελλάδα, αρχαίοι πολιτισμοί, αρχέτυπα, αστρονομία\nΧειμερινό ηλιοστάσιο, Η εορτή των Ποσιδείων, τα Αλώϊα και, τα Διονύσια εν Αγροίς, στην αρχαία Ελλάδα.\nΓια αιώνες οι άνθρωποι υπολόγιζαν τον χρόνο, τους μήνες και τις εποχές παρατηρώντας τον ουρανό, τον ήλιο, το φεγγάρι και τα αστέρια. Ο κύκλος του χρόνου χαρακτηρίζεται από την εναλλαγή των εποχών, άνοιξη, καλοκαίρι, φθινόπωρο, χειµώνας και πάλι άνοιξη.\nΟ ήλιος, με την ανατολή και τη δύση του καθόριζε τις ζωές των ανθρώπων περισσότερο από κάθε άλλο, σε εποχές όπου το φως υπήρχε μόνο όσο ο ήλιος ήταν ψηλά και όπου μόνο όσο υπήρχε φως μπορούσαν να γίνονται οι απαραίτητες εργασίες προς επιβίωση, το τόσο σημαντικό αυτό άστρο για τη ζωή στη γη έπαιρνε ιερές διαστάσεις. Για αυτό τον λόγο, ναοί και τεράστια μνημεία ανεγέρθηκαν πλήρως προσανατολισμένα και ευθυγραμμισμένα με τον ήλιο, τις ισημερίες και τα ηλοστάσια.\nΤα δύο Ηλιοστάσια (Θερινό και Χειμερινό) και οι δύο Ισημερίες (Εαρινή και Φθινοπωρινή) είναι οι ιδιαίτερες ημέρες του «ενιαυτού», δηλαδή του ετήσιου κύκλου, που σηματοδοτούν την αφετηρία των ισάριθμων εποχών. Σε αυτές τις ιερές ημέρες του έτους, είχαν καθιερωθεί διάφορες γιορτές, δρώμενα και τελετουργίες, που χαρακτήριχαν την κάθε εποχή.\nΗ διάβαση από τη µια εποχή στην άλλη, από το φώς στο σκοτάδι, από το κρύο στην ζέστη, γεννούσε το φόβο και τη ελπίδα, το πέρασµα από το παλαιό στο καινούριο, επέβαλε την τήρηση καθορισµένων τελετουργικών πράξεων, ώστε να παρακληθεί το θείο να ευλογήσει τη γονιθμότητα της γης. Σκοπός των δρωµένων αυτών πέρα από αναγγελτικός και ευετηριακός ήταν και «αποτρεπτικός», δηλαδή να αποτρέψει το κακό και την αφορία και να εκβιάσει τη φύση να βλαστήσει και να πέσει ευφορία.\nΤο φως του ήλιου παρέχει την απαραίτητη ενέργεια στα φυτά ώστε αυτά να φωτοσυνθέσουν και να παρέχουν στους ανθρώπους και στη φύση τους απαραίτητους καρπούς. Η ευφορία ήταν γενική και αφορούσε όλη την κοινότητα, ανθρώπους, ζώα, γη. Σύµφωνα µε τις πανανθρώπινες δοξασίες «η γη είναι µητέρα όλων των ανθρώπων. Όλοι επιστρέφουν εκεί µε το θάνατό τους, για να γίνουν και πάλι νέοι µέσα στο µητρικό κόλπο». Και εάν η γη είναι η μητέρα, ο ήλιος είναι ο πατέρας. Το φως του Ηλιου σε ένα συμβολικό ανθρώπινο επίπεδο, αποτελούσε πλέον το κατεξοχήν μέσο πνευματικό μέσω κάθαρσης και εξαγνισμού.\nΣτο χειμερινό ηλιοστάσιο, η επικράτηση του Ήλιου, που μοιάζει συνεχώς να αποδυναμώνει, μέχρι το Χειμερινό Ηλιοστάσιο, είναι το σημαντικότερο φυσικό γεγονός του Χειμώνα και συνοδεύεται από πάρα πολλές γιορτές και έθιμα σ’ όλο τον κόσμο, που σήμερα έχουν ταυτιστεί σχεδόν απόλυτα με τα Χριστούγεννα.\nΣτην αρχαία Ελλάδα, δεν υπάρχουν στοιχεία για εορτασμούς των Ηλιοσταστίων και των Ισημεριών ως τέτοιες, υπήρχαν όμως τις ημερομηνίες αυτές διάφορες εορτές θεοτήτων και τελετουργιών. O μήνας που αντιστοιχούσε στον Δεκέμβριο (χειμερινό ηλιοστάσιο) ήταν ο Ποσειδεώνας. Την εποχή αυτή εόρταζαν την εορτή του Ποσειδώνος, ως επί το πλείστον κατά το πρώτο και δεύτερο δεκαήμερο του Ποσειδεώνος, για αυτό τον λόγο και ο μήνας πήρε το όνομα του από τον Θεό της Θάλασσας, και των σεισμών.\nΑυτή η εορτή «πέφτει» κοντά στην χειμερινή τροπή του ηλίου, και το τελετουργικό χαρακτηρίζεται από ευθυμία και ελευθερία, ανήκει στο γενικό τύπο των εορτασμών των χειμερινών τροπών του ηλίου, που ήταν γνωστές σε όλο τον κόσμο. Δεν είναι η μοναδική ιεροτελεστία που απευθύνεται στον Ποσειδώνα κατά τη διάρκεια του έτους, ούτε και η μοναδική μεγάλη εορτή του Ποσειδώνος. Ο Ποσειδών ομοιάζει με τη Δήμητρα και διαφέρει από κάποιες άλλες θεότητες, που κατέχουν τον κύκλο των εορτών που εκτείνονται στις εποχές.\nΗ Χειμερινή εορτή του Ποσειδώνος ασχολείται με την αγροτική γονιμότητα. Η υπαίθρια τοποθεσία, οι τίτλοι του θεού, και πάνω απ ‘όλα το επαναλαμβανόμενο ζεύγος του με τη Δήμητρα, δεν αφήνουν περιθώρια για αμφιβολίες. Το γλέντι, που συχνά περιγράφεται ως πλούσιο και παρατεταμένο, υπερβαίνει κατά πολύ τον κανόνα για τις δημόσιες εορτές, (Ελευσίνα, Δήλο, Θεσσαλία, Πελλήνη, Αίγινα, Λίνδο). Πυρές ανάβουν στην Ελευσίνα και το Άργος, αλλά όχι παντού, σίγουρα όχι στη Δήλο, αλλιώς οι καταγραφές θα ανέφεραν καυσόξυλα, οι πυρές είναι ένα φυσικό, αλλά όχι αναγκαίο παρεπόμενο.\nΟ Ποσειδώνας φαίνεται πως σχετίζεται με τα Αλώα, μία γυναικεία γιορτή της Αθήνας και της Ελευσίνας που γινόταν την ίδια εποχή, προς τιμή της Δήμητρας, της Κόρης (Περσεφόνη) και του Διονύσου, η οποία φαίνεται πως σχετίζεται και με τον Ποσειδώνα. Τα Αλώα ήταν γιορτή γυναικεία με ελευθεροστομία και με τελετές που είχαν τη σημασία της πρόκλησης γονιμότητας και ευφορίας. Γι’ αυτούς τους λόγους, οι γυναίκες κρατούσαν στα χέρια τους ομοιώματα αντρικών και γυναικείων γεννητικών οργάνων και πανηγύριζαν άσεμνα.\nΤο τελετουργικό της γιορτής απαιτούσε την ετοιμασία ενός πλούσιου τραπεζιού, όπου παρετίθεντο διαφόρων ειδών τρόφιμα, εκτός εκείνων που απαγορεύονταν στα Μυστήρια, δηλαδή αυγά, ρόδια, μήλα, πτηνά και ορισμένα είδη ψαριών. Οι άνδρες δεν επιτρεπόταν να λάβουν μέρος στα Αλώα, πλην μερικών αρχόντων που επέβλεπαν τις τελετές.\nΗ γιορτή ήταν νυχτερινή και από τον 4ο αι. π.Χ. συμμετείχαν σ’ αυτή και πολλές εταίρες, και οι γυναίκες είχαν την άδεια να αισχρολογούν μεταξύ τους. Ακόμη και η ίδια η ιέρεια τριγυρνούσε ανάμεσά τους και ψιθύριζε στις παντρεμένες να βρουν εραστές. Για λόγους ενίσχυσης της γονιμότητας, είχαν μαζί τους ομοιώματα γυναικείων και ανδρικών γεννητικών οργάνων, ενώ υπήρχαν πάνω στο τραπέζι και γλυκίσματα με το ίδιο σχήμα. Τα ομοιώματα αυτά, μετά το τσιμπούσι, μπήγονταν στο χώμα, γιατί πίστευαν ότι μ’ αυτό τον τρόπο αυξανόταν η καρποφορία της γης. Σε όλη τη διάρκεια της τελετής, οι γυναίκες έπιναν πολύ κρασί και ίσως χόρευαν οργιαστικούς χορούς.\nΤα Αλώϊα του Ποσειδεώνος, περιλάμβαναν πομπή για τον Ποσειδώνα (Παυσ. Aττ. α. 76), αλλά δεδομένου ότι αυτή η Ελευσίνια εορτή, απευθυνόταν, πιο εμφανώς στη Δήμητρα και στο τα ειδικά χαρακτηριστικά της θα είναι δύσκολο να ερμηνευτούν, σε σχέση με τις άλλες εορτές του Ποσειδώνος.\nΟ Ποσειδώνας πριν γίνει θεός της θάλασσας λατρευόταν ως χθόνιος θεός (Γαιήοχος) και θεός της βλάστησης, με το όνομα Ποσειδώνας Φυτάλμιος, δηλαδή γονιμοποιός. Πρόκειται για μια αρχέγονη μορφή του Ποσειδώνα, της προσωποποίησης των γλυκών νερών που γονιμοποιούν τη γη. Στην Ελευσίνα, ο Ποσειδώνας, λαμβάνει τα προσωνύμια– Πατήρ, Προσβατήριος, και Θεμελιούχος – πολύ πιθανό να ανήκουν στους εορτασμούς των Αλώϊων.\nΗ εορτή με το όνομα Αλώϊα, δεν μαρτυρείται πουθενά αλλού εκτός από την Ελευσίνα, συνεπως φαίνεται πως τα Αλώϊα, σχετίζονται με συγκεκριμένες τελετές της Δήμητρας στις τοπικές εκδόσεις των δύο εορτών που εορτάζονταν ευρέως κατά το μήνα Ποσειδεώνα, τα Διονύσια εν Αγροίς και τα Ποσίδεια. Όλα τα στοιχεία μας δεικνύουν τα Αλώϊα ως μια ευκαιρία για τη γενική απόλαυση παρόλο που ήταν εορτή γονιμότητος.\nΟ Ποσειδών και η Δήμητρα λειτουργούν συπληρωματικά. Ο Ποσειδών είναι σαγηνευτής – γόης , είναι ο θεός των πηγών και των ποταμών, οι γυναίκες του κατά κανόνα υποκύπτουν ενώ κάνουν μπάνιο ή άντλούν νερό, το είδος του θεού του ποταμού είναι ένας αχαλίνωτος ταύρος. Αλλά και το τελετουργικό, αντιμετωπίζει τον Ποσειδώνα ως δύναμη παραγωγική, αυτό μαρτυρούν τα επίθετα, Φυτάλμιος, Γενέσιο, Πατήρ, κ.τ.λ., όπως ερμηνεύθηκαν παραπάνω.\nΟι μύθοι και το τελετουργικό αντικατοπτρίζουν το ίδιο «πιστεύω». Τα ορμητικά νερά είναι η αλαζονική ανδρική εξουσία, όπως ακριβώς και οι αγροί που θα γονιμοποιήσει είναι τα παραγωγικά θηλυκά. Τόσο το νερό όσο και οι αγροί, δηλ. τόσο ο Ποσειδώνας όσο και η Δήμητρα, μπορεί να λειτουργήσει με συμπαθητική μαγική μυστικότητα. Οι τελετές της χειμερινής μας εορτής ξεσηκώνουν τον Ποσειδώνα για να φέρει τα ορμητικά νερά, και εδώ θα ήταν χρήσιμο να εξετάσουμε εν συντομία και τις συμπληρωματικές τελετές στη λατρεία της Δήμητρας.\nΤέλος θα πρέπει να αναφερθεί πως αυτή την εποχή εορτάζονται και τα κατ’ αγρούς Διονύσια (Διονύσια εν αγροίς). Το βασικό χαρακτηριστικό των εορτασμών είναι μια πομπή που συνοδεύει έναν φαλλό τον οποίο οι λατρευτές βαστούν ψηλά δεν υπάρχει αμφιβολία ’οτι αυτό αποσκοπούσε αρχικά στην προώθηση ή την ενθάρρυνση της ευφορίας του φθινοπωρινού σπόρου των καλλιεργειών που μόλις είχε φυτευτεί στη γή ή γενικώς στην ευφορία της γης που αυτό τον καιρό μοιάζει να βυθίζεται σε νάρκη.\nΠότε άρχισε η ιδιαίτερη συσχέτιση με τον Διόνυσο δεν μας είναι γνωστό. Το τελετουργικό της ευφορίας των καλλιεργειών στην νάρκη του χειμώνος είναι κατά πάσα πιθανότητα κατά πολύ αρχαιότερο από την λατρεία του Διονύσου στην Αττική και αρχικώς δεν είχε καμμία σχέση με τον οίνο. Η εποχή του τρύγου έχει περάσει και ολοκληρωθεί πριν από τρεις μήνες και ο νέος οίνος δεν είναι ακόμη έτοιμος ώστε να ανοιχτούν οι πίθοι αυτό το αφήνουν για τα Πιθοίγια, δύο μήνες μετέπειτα.\nΠαρόλα αυτά κατά την διάρκεια των κατ’ αγρών Διονυσίων επικρατεί η ευθυμία και γίνεται μεγάλη κατανάλωση οίνου, στους Ιστορικούς χρόνους υπάρχει η αντίληψη ότι αυτές οι εορτές τελούνται προς τιμήν του Διονύσου. Δεν γνωρίζουμε πότε ακριβώς συνδέθηκαν για πρώτη φορά οι δραματικές παραστάσεις με κάποιους ή με όλους αυτούς τους εορτασμούς των κατ’ αγρών Διονυσίων.\nΜικρά ή κατ’ αγρούς Διονύσια Τελούνταν στην Αθήνα και στους γύρω δήμους. Μια αγροτική πομπή μετέφερε ένα κάνιστρο (κανηφόροι) και πίσω της ακολουθούσε μια άλλη πομπή μεταφέροντας ένα φαλλό. Ακολουθούσαν λαϊκές διασκεδάσεις, χοροί , τραγούδια, πειράγματα κλπ. Από την αρχή τού 5ου αι. οι πλούσιοι Δήμοι, παράλληλα με αυτές τις εκδηλώσεις, διοργάνωναν και δραματικές παραστάσεις.\nΚατά το χειμερινό Ηλιοστάσιο, εόρταζαν επίσης την Γέννηση του «Τριεσπέρου» Ηρακλέους, του «Υιού του Φωτός», που, κατά την μυθολογία, για την σύλληψη του ο Ζευς ακινητοποίησε επί τρεις νύκτες την ροή του χρόνου.\nΤον ίδιο μήνα τέλος, τον Πυανεψιών, τελούνταν επίσης τα Θεσμοφορία ένα τοπικό γιορταστικό τριήμερο στην αρχαία Αθήνα που αποτελείτο από τις επί μέρους γιορτές Άνοδος, Νηστεία και Καλλιγένεια.\n- «Το Φεστιβάλ του Ποσειδώνα στο Χειμερινό Ηλιοστάσιο», του Noel Robertson, The Classical Quarterly, New Series, Vol. 34, Νο. 1 (1984), 1-16.\n- Άρθρο του Ορέστη Πυλαρινού: https://athenianyear.wordpress.com/\nΑναρτήθηκε από ΠΛΩΤΙΝΟΣ στις 8:42 π.μ. Δεν υπάρχουν σχόλια:\nΕτικέτες αρχαία Ελλάδα, αρχέτυπα, μυθαγωγία\nΗ αίσθηση της ενότητας με τη φύση είναι το νόημα της αγάπης.\nΑυτή η οικολογική κρίση έχει βαθιές κοινωνικές, οικονομικές και πολιτικές αιτίες, εφόσον οι ρίζες της βρίσκονται στην βαθεία αποξενωμένη σχέση του σύγχρονου ανθρώπου με τη φύση. Ο σύγχρονος άνθρωπος έχει χάσει την αίσθηση μιας βαθύτερης ιερής ενότητας με τη φύση, χρησιμοποιεί ανευ ορίου όλους τους πόρους προς εκμετάλλευση και τελικά καταστροφή. Στον «ανεπτυγμένο» κόσμο έχουμε, πλέον, δημιουργήσει ένα σύστημα που αδυνατούμε να ελέγξουμε.\nΠαλαιότερα όταν ακόμα οι άνθρωποι δεν είχαν αναπτύξει ένα τεχνολογικό πολιτισμό αντίστοιχο με τον δικό μας, πίστευαν πως υπάρχει στον κόσμο μια κρυμμένη σοφία, μία σοφία, που ο σύγχρονος ανθρωπος έχει πια ξεχάσει. Μια σοφία που κρύβεται σε κάθε δέντρο, σε κάθε βότσαλο, σε κάθε άστρο, αλλά και στο ίδιο μας το σώμα. Όποιος ανακαλύψει ξανά αυτή την κρυμμένη σοφία, θα μάθει όχι μόνο τη γλώσσα του σύμπαντος, αλλά και τα μυστικά της Δημιουργίας. Θα ανακαλύψει χαμένες του δυνάμεις, θα διευρύνει τη συνειδητότητα του αλλά κυρίως, θα συνειδητοποιήσει τη θέση του στο σύμπαν. \nΟ καθένας µας είναι υπεύθυνος να προσδιορίσει τον αποκλειστικά δικό του σκοπό ύπαρξης και τη θέση του µέσα σε αυτή τη ζωή που τυχαία του χαρίστηκε. Μια ζωή που είναι «από εδώ µέχρι εκεί», µετρηµένη και όχι άπειρη σαν το σύµπαν που µας φιλοξενεί.\n..Καθένας έχει τα πάντα μέσα του, τα πάντα είναι παντού και κάθε τι είναι το παν το ατομικό είναι το όλο και η λαμπρότητα είναι απέραντη. Καθένα τους είναι μεγάλο, γιατί και το μικρό είναι μεγάλο. Ο ήλιος είναι εκεί όλα τα αστέρια, και κάθε αστέρι είναι ήλιος συν όλα τα αστέρια. Σε κάθε ατομικό ον υπερέχει κάτι άλλο, μέσα του όμως φανερώνονται και όλα τα όντα …. Όσο μια ωραιότητα βρίσκεται έξω από εμάς, δεν τη βλέπουμε, όταν όμως εισδύσει στα ενδότερα, μας επηρεάζει…. Όταν δεν γνωρίζουμε τα ενδότερα , επιδιώκουμε τα εξωτερικά και δεν ξέρουμε ότι τα ενδότερα είναι η κινητήρια αιτία. Όπως όταν κάποιος που βλέπει το δικό του κατόπτρισμα, το καταδιώκει, επειδή αγνοεί από πού αυτό προέρχεται ..»\nΗ επανα - σύνδεση με την φύση μεγιστοποιεί τα οφέλη όταν γίνεται με την μέγιστη ενσυνειδητότητα. Η φύση είναι το ιδανικό μέρος για να ασκεί κανείς την ενσυνειδητότητα επειδή ο νους έχει λιγότερα εξωτερικά ερεθίσματα, με αποτέλεσμα λιγότερες αρνητικές σκέψεις και συναισθήματα. Στην πραγματικότητα, οι πρακτικές τόσο της ενσυνειδητότητας όσο και των διαλογιστικών παραδόσεων εκτελούνται συνήθως στη φύση για τον λόγο αυτό.\nΑναρτήθηκε από ΠΛΩΤΙΝΟΣ στις 10:41 π.μ. Δεν υπάρχουν σχόλια:\nΕτικέτες οικολογία, παγκοσμιοποίηση, περπάτημα, ψυχολογία\nΟι πολύπλευρες ιδιότητες της θεάς Αφροδίτης.\nΟι περισσότεροι γνωρίζουμε πως η Θέα Αφροδίτη στην αρχαία Ελληνική μυθολογία, ήταν η θεά του έρωτα, της ομορφιάς, της σεξουαλικότητας, της ηδονής και της τεκνοποίησης. Είναι έτσι όμως; Στην πραγματικότητα, η Αφροδίτη όπως θα διαπιστώσετε στην συνέχεια, έχει πολλές και διαφορετικές ιδιότητες.\nΗ Αφροδίτη του Ησιόδου λ.χ έχει διαφορετική καταγωγή από αυτήν του Ομήρου, με κοινό χαρακτηριστικά την απόδοση στη θεά τη δύναμη να διεγείρει τον έρωτα και τη σεξουαλική επιθυμία, καθώς μέσα στα συστατικά του προσώπου της θεάς τόσο στον Ησίοδο όσο και στον Όμηρο, ενυπάρχουν εγγενώς, ως γενεσιουργές και δυναμικές αιτίες, ο έρως και η έρις.\nΙερά της σύμβολα ήταν τα λευκά περιστέρια (ένα ζευγάρι περιστεριών έσερνε το άρμα της), τα σπουργίτια, τα άλογα και οι κύκνοι. Άλλα σύμβολα της ήταν επίσης το μήλο, η παπαρούνα, το άνθος της ροδιάς, το τριαντάφυλλο, η μυρτιά, σύμβολο γονιμότητας, και η ανεμώνη. Χάρη στο μύθο της ανάδυσής της από τη θάλασσα η Αφροδίτη λατρευόταν ευρέως ως προστάτιδα των ναυτικών, με τα επίθετα Πελαγία, Ευπλοία και Θαλασσία.\nΣτη Σπάρτη αντίθετα η Αφροδίτη εμφανίζεται ως πολεμική θεά. Προφανώς η ερωτική σχέση με τον Άρη και η συζυγική σχέση της με τον μεταλλουργό θεό Ήφαιστο, δημιουργό πολεμικών εργαλείων, αποτελεί έναν υπαινιγμό για την υπόστασή της ως θεάς του πολέμου. Όμως, το πολεμικό στοιχείο της (εξου και η λατρευτική προσωνυμία Αφροδίτη Ἐνόπλιος) βρίσκει την πλήρη αντιστοιχία του στη σχέση της με τον Άρη. Για αυτό τον λόγο στην Σπάρτη έφερε το λατρευτικό επίθετο Ἀρεία. Κατά Woodward αυτό σημαίνει, « πολεμική» ή «εκδικήτρια» θέα και όχι «αυτή που ανήκει στον Άρη».\nΗ σημασία της ένοπλης Αφροδίτης στη Σπάρτη εντάσσεται στο πλέγμα πλήθους αγαλμάτων θεών φερόντων οπλισμό (όπως Απόλλωνα, Διονύσου, Ηρακλή, Αθηνάς Χαλκιοίκου, Άρτεμης), και το φαινόμενο ερμηνεύεται, κατά τον Flower, από το όλο Σπαρτιατικό σύστημα αξιών και του τρόπου ζωής (πολεμική αρετή), το οποίο αποτυπώνεται στην εικόνα του οπλισμένου θεού. Περαιτέρω αρχαιολογική μαρτυρία για τη λατρεία Αφροδίτης – Άρη προέρχεται από τον ναό της Αφροδίτης Ἀρείας στη Σπαρτιατική Ακρόπολη: μία αναθηματική σιδερένια λεπίδα—5ου αι. π.Χ. (;)—φέρει την επιγραφή: Λύκειος Ἀρε[F]ία[ι].\nΈνας δεύτερος ναός για την ὡπλισμένη Αφροδίτη υπήρχε στη Σπάρτη, και αυτή ίσως ταυτίζεται με ένα χάλκινο αγαλματίδιο του 4ου–3ου αι. μιας γυναικείας μορφής με Δωρικό πέπλο, κράνος και με ανασηκωμένο το αριστερό χέρι, σα να κρατάει ασπίδα. Κατά τον Λεωνίδα τον Ταραντίνο (α΄ μισό 3ου αι. π.Χ.) η Σπαρτιάτισσα Κύπρις είναι πάντοτε άοπλη (αἰὲν ἀτευχής),αλλά κατά τον Αντίπατρο από τη Σιδώνα (2ος αι. π.Χ.) φέρει πάντοτε κράνος (κόρυν), ασπίδα (κάμακα) και όπλα (τεύχεα).\nΆλλες μαρτυρίες για την Ἀφροδίτη ωπλισμένη από τον Ελλαδικό χώρο έχουμε από τα Κύθηρα και την Κόρινθο, ενώ στην Κύπρο η Αφροδίτη καλείται Ἔγχειος = η φέρουσα ασπίδα). Ψηφίσματα από τους στρατηγούς της Πάρου (3ος αι..) και της Ηπείρου (2ος αι. ) για την Αφροδίτη αποδεικνύουν τη σχέση της θεάς με τον πόλεμο. Η Μικρά Ασία αποτελεί πηγή επιγραφικών μαρτυριών για την παρουσία ενός καθαρά στρατιωτικού χαρακτήρα της Αφροδίτης (Αφροδίτη Στρατεία, Στρατονῖκις), αναγομένου στην Ελληνιστική και Ρωμαϊκή εποχή. Ως οπλισμένη θεά απεικονίζεται και στο ιερό της στην Ετρουσκική Gravisca.\nΟ ολέθριος Άρης είναι δυνατός και όμορφος, άρα ένας φυσικός σύντροφος της θεάς του έρωτα: «φιλέει δ’ ἀΐδηλον Ἄρηα, οὕνεχ’ ὁ μὲν καλός τε καὶ ἀρτίπος». Η ερωτική αγάπη εκλαμβάνεται από τους Έλληνες και Ρωμαίους μεταφορικά ως μάχη μέσα σε ένα αγωνιστικό πλαίσιο. Έτσι, στην αρχαιότητα θεωρείται σχεδόν αυτονόητη η σχέση ανάμεσα στην επιθετικότητα και σεξουαλικότητα.\nΤο σύμπλεγμα «Έρωτας και πόλεμος» είχε απασχολήσει και τους Έλληνες της προκλασικής εποχής: Οι Σπαρτιάτες και οι Κρήτες θυσίαζαν στον Έρωτα πριν από τη μάχη. Ο Αριστοτέλης, προσφέρει το παράδειγμα μιας ενδιαφέρουσας άποψης ότι η αντίθεση ανάμεσα στον έρωτα και στον πόλεμο και η δύναμη του έρωτα επί των ισχυρών είναι ένα μοτίβο, το οποίο εκφράζεται στην τέχνη μέσω του μύθου του Άρη και της Αφροδίτης.\nΟι πολεμικοί άνδρες είναι ευάλωτοι στον έρωτα, με αποτέλεσμα στους πολεμικούς λαούς να ηγεμονεύουν γυναίκες. Άρα, η πολυπλοκότητα της θεάς—πολυπλοκότητα που συμφωνεί απόλυτα με το πνεύμα του αρχαίου Ελληνικού πολυθεϊσμού—μπορεί να αναχθεί σε δύο έννοιες: έρωτα και έριδας, έννοιες οι οποίες αλληλοσυμπληρώνονται, συνυφαίνονται, «ταυτίζονται».\nΟ πολεμικός χαρακτήρας της πρωτογενούς μορφής της Ελλαδικής Αφροδίτης πρέπει να είναι κληρονομιά της Ιστάρ–Αστάρτης, της οποίας κατάλοιπα βρίσκουμε στη Σπάρτη και στα Κύθηρα, ή και της Ιστάρ Σαούσκα (μέσω της Λέσβου, όπως προτάθηκε εδώ), αλλά ήδη από τα Μυκηναϊκά χρόνια ο ερωτικός χαρακτήρας της ανατολικής προγόνου υπερίσχυσε ανάμεσα στους Έλληνες. \nΗ θεά Αφροδίτη πρωτοεμφανίσθηκε στην Κύπρο ως ανατολική θεά της γονιμότητας και υιοθετήθηκε από τους Έλληνες που με τη σειρά τους την ενσωμάτωσαν στο δικό τους πάνθεο και κατόπι την επανέφεραν στο νησί κατά τον 4ο και 3ο αι. π.Χ. Η Κυπρία θεά αρχικά δεν επονομαζόταν Αφροδίτη από τους Κυπρίους πριν τον 4ο αι. π.Χ. Οι πρώτες πηγές που την αναφέρουν με αυτό το όνομα επιγραφές στο Κυπριακό συλλαβάριο που επαναλαμβάνουν ένα στερεότυπο αριθμό λέξεων.\nΣτην Πάφο ονομαζόταν «η Θεά», «Θεά» ή «Θεός». Στην Κύπρο, ήταν γνωστή ως «Δέσποινα» ή «Κυρά». Ο τίτλος αυτός μεταφράστηκε στη Μυκηναϊκή Ελληνική γλώσσα, την ονόμασε «νανασσα»=βασίλισσα. Αυτό είναι το όνομα με το οποίο ήταν γνωστή η θεά της Πάφου ως τον 3ο αι. π.Χ.. Ακόμη και στον 4ο αι. π.Χ. οι βασιλείς της Πάφου αποκαλούσαν τους εαυτούς τους στις αναθηματικές επιγραφές «ιερείς της Βασίλισσας».\nΣτους ιστορικούς χρόνους η θεά της Κύπρου και οι ιέρειες της παριστάνονταν με πλούσια κοσμήματα που θεωρούνται ιδιαιτερότητα της είναι μερικές αναθηματικές Κυπριακής τέχνης σε αντίθεση με την Ελληνική τέχνη. Ίσως αυτό να αποτελεί κατάλοιπο πανάρχαιων θρησκευτικών εθίμων.\nΗ ιερή πορνεία ήταν έθιμο που αναφέρει μόνο ο Ηρόδοτος, ως χαρακτηριστικό της Αφροδίτης της Βαβυλώνας και της Κύπρου. Γνω¬ρίζουμε πως ιερά αφιερωμένα σε ανατολικές θεές, περιλάμβαναν ανάμεσα στο προσωπικό τους γυναίκες και άνδρες που επιδίδονταν σε σεξουαλικές πράξεις, παρόλο που δεν χαρακτηρίζονται πορνεία.\nΟ Ηρόδοτος περιγράφει ένα έθιμο στο ιερό της Αφροδίτης στη Βαβυλώνα (ταυτίζει την Ασσυριακή Μύλιττα με την Αφροδίτη) σύμφωνα με το οποίο η κάθε γυναίκα όφειλε να κάνει έρωτα μια φορά στη ζωή της με ένα ξένο. Οι γυναίκες κάθονταν στο ιερό με στέμμα στο κεφάλι και περίμεναν ένα ξένο να τις επιλέξει, λέγοντας τους «επικαλούμαι για σένα τη θεά Μύλιττα». Ευθύς μετά η γυναίκα έκανε έρωτα μαζί του εκτός του ιερού. Ο Ηρόδοτος αναφέρει ότι υπήρχε παρόμοιο έθιμο σε μερικά μέρη της Κύπρου.\nΟ γραπτός διάκοσμος στο εσωτερικό ενός πινακίου του 6ου αι. π.Χ. παριστάνει ίσως σκηνή ιερής πορνείας στους ιερούς κήπους του ιερού. Μεταγενέστεροι συγγραφείς αναφέρουν την προγαμιαία πορνεία ως Κυπριακό έθιμο, που ήταν ίσως παραφθορά του αρχικού εθίμου.\nΜπορούμε να βρούμε μερικές άλλες αναφορές σε αυτό το έθιμο που σχετίζονται με τις Προποιτήδες γυναίκες ή θυγατέρες του Κινύρα στην Αμαθούντα, αλλά σε αυτές τις παραδόσεις η Αφροδίτη προβάλλει την πορνεία ως τιμωρία για τις γυναίκες που περιφρονούν τις δυνάμεις της.\nΣύμφωνα με τον Οβίδιο στη Σαλαμίνα υπήρχε ναός της προκύπτουσας Αφροδίτης ("Αφροδίτης στο παράθυρο"), σύμβολο της ιερής πορνείας. Το επίθετο αυτό, σύμφωνα με τον Πλούταρχο, ήταν επίσης επί¬θετο της Αφροδίτης στην Κύπρο.\nΈνα άλλο χαρακτηριστικό της Αφροδίτης της Κύπρου ήταν η αμφισεξουαλικότητά της. Η αρχαιότερη αναφορά σε αυτή της την ιδιότητα βρίσκεται στον Κύπριο συγγραφέα Παίονα της Αμαθούντας, που τον αναφέρει ο Θεόφραστος, σύμφωνα με τον οποίο η Κυπρία θεά μπορού¬σε να μεταμορφωθεί σε άνδρα. Ο Αριστοφάνης γνώριζε την ύπαρξη αυτής της αμφισεξουαλικής θεάς που ονομάζετο Αφροδίτη.\nΟ Ησύχιος επιβεβαιώνει ότι ο Αφρόδιτος ήταν ο Ερμαφρόδιτος. Ο Μακρόβιος δίνει την εκτενέστερη αναφορά σε αυτό το φαινόμενο που είναι γνωστό και από πολλές πηγές, δηλώνοντας ότι στην Κύπρο υπήρχε άγαλμα γενειο¬ φόρου Αφροδίτης ντυμένο γυναίκα, γεγονός που επιβεβαιώνεται από πολλονς συγγραφείς.\nΗ ύπαρξη μιας τέτοιας θεότητας τοποθετείται σε μια περίπτωση στην Αμαθούντα, όπου υπάρχουν κατάλοιπα κάποιας πανάρχαιας θρησκείας. Μερικά ειδώλια και ένα άγαλμα της Αφροδίτης αναφέρονται συχνά ως τεκμήρια του αμφισεξουαλικού χαρακτήρα της θεάς, χωρίς όμως να υπάρχει για αυτό καμιά βεβαιότητα. Θα υπάρχει όμως κάποια αλήθεια σε αυτές τις αναφορές. Αυτός ο αμφισεξουαλικός χαρακτήρας υπάρχει και στη θεά Inanna-Ishtar, που μπορούσε να θεωρηθεί θεά όσο και θεός.\nΠηγή 1: «Έρως – Έρις: Aφροδίτη – Άρης. Σκέψεις για την προέλευση και την ουσία της Αφροδίτης στην περιοχή του Αιγαίου», Αφροδίτη Α. Αβαγιανού Ph.D., University of Zurich.\nΠηγή 2: «Η Μεγάλη θεά της Κύπρου και η Γένεση της Αφροδίτης»,\nΒάσος Καραγιώργης . Ομιλία που δόθεικε στο EIE από τον καθηγητή κ. Β. Καραγιώργη στις 14.5.2002. Συγγραφείς Βάσος και Ζακελίν Καραγιώργη.\nΦωτογραφία: Ναός της Αφροδίτης TEMPLE, Kykuit, the Rockefeller Estate, Sleepy Hollow, New York, U.S.A.\nΑναρτήθηκε από ΠΛΩΤΙΝΟΣ στις 1:31 μ.μ. Δεν υπάρχουν σχόλια:\nΕτικέτες αρχαίοι πολιτισμοί, αρχέτυπα, Μυθολογία\nΗ Ιερότητα των δέντρων και ο στολισμός τους. Το έθ...\nΧειμερινό ηλιοστάσιο, Η εορτή των Ποσιδείων, τα Α...\nΗ αίσθηση της ενότητας με τη φύση είναι το νόημα τ...


sibilla - σίβυλλα: Ποιες ειδήσεις βγήκαν από τη συνάντηση του Π. Τατούλη με τους bloggers\nΠοιες ειδήσεις βγήκαν από τη συνάντηση του Π. Τατούλη με τους bloggers\nΓια τις ανάγκες της ενημέρωσης, κωδικοποιημένες οι "ειδήσεις" που βγήκαν από την χθεσινή πολύωρη συνάντηση-συζήτηση του Πέτρου Τατούλη με bloggers είναι οι εξής:\n-Το τεκμήριο της πολιτικής ενοχής πρέπει να εφαρμόζεται για όλους. Με τις πρόσφατες αποφάσεις του το εφάρμοσε στο ΠΑΣΟΚ ο Γ. Παπανδρέου.\nΝομίζω ότι οι εκτιμήσεις του press-gr περιλαμβάνουν περιφραστικά όλο το πλαίσιο της χθεσινής συζήτησης. Θά ήθελα να επισημάνω-προσθέσω ότι:\n1. Εκτίμησα πολύ σοβαρή τη συζήτηση, στο σύνολό της.\n2. Οι σκέψεις που κατατέθηκαν είχαν στοιχειοθετημένο περιεχόμενο, πέρα από το γεγονός της συμφωνίας ή ασυμφωνίας με αυτές.\n3. Η συζήτηση μου θύμισε, πλούσιες σε πολιτικό διάλογο και ιδέες, συζητήσεις σε οργανώσεις της αριστεράς τη δεκαετία του '70, αν και το όμορφο περιβάλλον δεν ταίριαζε μ' εκείνη την εποχή (οι καιροί αλλάζουν).\n4. Ο Π. Τατούλης, είναι αλήθεια πως με ευγενικό και πολιτικό λόγο, πήρε αποστάσεις από όλα εκείνα τα ζητήματα που ταλανίζουν τη σύγχρονη πολιτική σκηνή και ιδιαιτέρως από τον τρόπο αντιμετώπισης αυτών από το κόμμα του.\nΣε πλήρη ιδεολογική και πολιτική διάσταση από τη δεξιά, θα έλεγα ότι αυτή η "συνάντηση", με τους προβληματισμούς, τι σκέψεις και το διάλογο που αναπτύχθηκε, είχε ουσιαστικό περιεχόμενο.\nΑς μου επιτραπεί, είχε αυτό που λείπει από τη σημερινή αριστερά στο σύνολό της.\nΤέλος μιας δύσκολης εποχής και απαρχή μιας άλλης ενδιαφέρουσας και πιο ουσιαστικής....\nΠολύ καλές οι τοποθετήσεις του Τατούλη...\n17 Ιουλίου, 2008 20:14\n~~Ο πόλεμος είναι πολύ σοβαρή υπόθεση για να την αφήσουμε μόνο στα χέρια των στρατιωτικών .- Η πολιτική είναι εξ ίσου μια πολύ σοβαρή υπόθεση για να την αφήσουμε αποκλειστικά και μόνο και εξ ολοκλήρου στους πολιτικούς .- (Κλεμανσώ ).-\n11 Ιανουαρίου, 2009 22:47


Οι ιδέες και οι δημιουργίες μας!!!: Βρογχιολίτιδα... με κομμένη την ανάσα\nΤης Νινέττας Φαφουτη Με τη συνεργασία του Παναγιώτη Χρηστίδη, παιδιάτρου\nΜέχρι το προηγούμενο βράδυ, οι μόνοι ήχοι που ακούγατε από το μωρό σας ήταν το πνιχτό γελάκι του όταν του κάνατε αστείες γκριμάτσες και το απαιτητικό κλάμα του όταν έφτανε η ώρα του φαγητού. Τι ήταν όμως αυτός ο βηχας που ακούσατε τη νύχτα από την κούνια του; Αν συνοδεύεται από συνάχι ή και από δυσκολία στην αναπνοή, τότε πιθανότατα πρόκειται για βρογχιολίτιδα. Η ασθένεια αυτή κάνει συχνότερα την εμφάνισή της τους χειμερινούς μήνες (Νοέμβριο με Μάρτιο) και δείχνει ιδιαίτερη προτίμηση στα μωρά κάτω των 12 μηνών και ιδιαίτερα σε εκείνα κάτω των 6 μηνών. Η λοίμωξη -που δεν πρέπει να συγχέουμε με τη βρογχίτιδα- προκαλείται συνήθως από τον ιό RSV (αναπνευστικός συγκυτιακός ιός, όπως τον χαρακτηρίζουν οι γιατροί), ο οποίος δημιουργεί φλεγμονή στα βρογχιόλια, δηλαδή στους μικρούς σωλήνες που μεταφέρουν τον αέρα στους πνεύμονες. Έτσι, προκαλείται στένωση του αυλού των σωλήνων αυτών και υπερπαραγωγή βλέννης. Το αποτέλεσμα είναι ο αέρας να μην μπορεί να κυκλοφορεί εύκολα. Όσο «σοβαρά» κι αν ακούγονται αυτά, μην ανησυχείτε: Τα περισσότερα μωρά προσβάλλονται από βρογχιολίτιδα μέχρι να συμπληρώσουν τον πρώτο χρόνο της ζωής τους. Τα πρώτα συμπτώματα κάνουν την εμφάνισή τους δύο έως οχτώ μέρες αφότου το παιδί προσβληθεί από τον ιό και μοιάζουν με αυτά του κοινού κρυολογήματος. Το πιο εμφανές είναι η δυσκολία στην αναπνοή, ενώ υπάρχει συνάχι και βήχας που σταδιακά επιδεινώνεται. Τέλος, ενδέχεται το μωρό να κάνει και πυρετό, αλλά δεν είναι απαραίτητο. Οι ιοί που προκαλούν βρογχιολίτιδα βρίσκονται συνήθως στις εκκρίσεις της μύτης, γι’ αυτό και μεταδίδονται στα βρέφη από άλλα μεγαλύτερα παιδιά ή από ενηλίκους μέσα από τα μικροσταγονίδια που «ταξιδεύουν» στον περιβάλλοντα χώρο με το φτάρνισμα, το βήχα, το δυνατό γέλιο. Ένα μωρό μπορεί να κολλήσει κι από αντικείμενα που πιάνει ή βάζει στο στόμα του. Εάν μάλιστα πηγαίνει σε παιδικό σταθμό, οι πιθανότητες να προσβληθεί είναι πολύ περισσότερες, εξαιτίας της στενής επαφής με άλλα παιδιά.\nΒλέποντας το παιδί να δυσκολεύεται να αναπνεύσει ή να το κάνει με ασυνήθιστο ρυθμό, είναι προφανές ότι θα πρέπει να ενημερώσετε το γιατρό. Εκείνος, από τα συμπτώματα και, κυρίως, από την ακρόαση του θώρακα θα καταλήξει στη διάγνωση. Ένας έμπειρος παιδίατρος συνήθως δεν χρειάζεται κάτι περισσότερο για να βεβαιωθεί, γι’ αυτό σπάνια θα σας ζητήσει να γίνει στο παιδί ακτινογραφία θώρακα. Στις περισσότερες περιπτώσεις η βρογχιολίτιδα είναι ήπια και μπορείτε να φροντίσετε το μωρό μόνοι σας στο σπίτι. Θα αναρρώσει μέσα σε λίγες μέρες, εφόσον ακολουθήσετε τις οδηγίες και τις συμβουλές του παιδιάτρου (η νοσηλεία στο νοσοκομείο είναι απαραίτητη μόνο εάν η αναπνοή ή η διατροφή του χρειάζεται να υποστηριχτεί με τεχνητά μέσα). Αυτό που πρέπει να κάνετε εσείς είναι να εξασφαλίσετε ήρεμη ατμόσφαιρα για το μωρό σας. Κρατήστε το στην αγκαλιά σας ακουμπώντας το κεφάλι του στον ώμο σας ή βάλτε το στο καρότσι καθιστό ή με το κεφάλι ανασηκωμένο, ώστε να αναπνέει με μεγαλύτερη ευκολία. Προσέξτε, όμως, να μη σφίγγετε πολύ το θώρακά του για να μπορεί να ανεβοκατεβαίνει με άνεση. Αν παρουσιάσει πυρετό, ξεντύστε το για να δροσίζεται και δώστε του όσο σιρόπι παρακεταμόλης αντιστοιχεί στα κιλά του. Επειδή πιθανότατα δεν θα έχει την όρεξη που είχε, φροντίστε να κάνει μικρά αλλά συχνά γεύματα, ώστε να παίρνει πολλά υγρά, τα οποία θα μειώσουν τις εκκρίσεις στα βρογχιόλια και θα το βοηθήσουν πολύ. Για να διευκολύνετε την αναπνοή του, φροντίστε ώστε η ατμόσφαιρα του σπιτιού να είναι σχετικά υγρή (π.χ. βάλτε μια βρεγμένη πετσέτα πάνω στο καλοριφέρ ή χρησιμοποιήστε υγραντήρα) και βεβαιωθείτε ότι κανείς δεν καπνίζει μέσα στο σπίτι ή κοντά στο παιδί. Συνήθως μετά από μία εβδομάδα η υγεία του μωρού βελτιώνεται και ο οργανισμός του ξεπερνάει μόνος του τη λοίμωξη. Στην αντίθεση περίπτωση και εφόσον ο γιατρός σας το κρίνει απαραίτητο, ίσως χρειαστεί να πάτε στο νοσοκομείο. Επικοινωνήστε άμεσα με το γιατρό κι αν εμφανιστούν τα παρακάτω συμπτώματα:\n- Σοβαρή αναπνευστική δυσχέρεια, όταν δηλαδή το μωρό αναπνέει με μεγάλη δυσκολία ή πολύ γρήγορα με απότομες κινήσεις του λαιμού και του θώρακα.\n- Αν παίρνουν μπλε απόχρωση τα χείλη, η γλώσσα και η περιοχή γύρω από το στόμα.\n- Σημάδια υπνηλίας, όταν το μωρό πέφτει σε λήθαργο.\nΑκόμα κι όταν θεραπευτεί πλήρως, η βρογχιολίτιδα δεν αποκλείεται να αφήσει τα σημάδια της τα πρώτα χρόνια της ζωής του παιδιού. Έτσι, στα επόμενα κρυολογήματα θα παρατηρήσετε ότι θα βήχει και θα έχει πιο βαριά αναπνοή απ’ ό,τι συνήθως. Μην ανησυχείτε όμως γιατί τα φαινόμενα αυτά θα υποχωρούν όσο το παιδί μεγαλώνει.\nΤα συμπτώματα που προδίδουν τη βρογχιολίτιδα\n- Ρινική συμφόρηση (καταρροή)\n- Ξερός βήχας, γρήγορη αναπνοή, βαριά ανάσα\n- Απροθυμία του μωρού να φάει\n- Χλομή όψη\n- Σχετικά υψηλός πυρετός (όχι πάντα)\n- Κοπιαστική αναπνοή (το μωρό στην προσπάθειά του να αναπνεύσει κινεί έντονα το θώρακα ή το λαιμό του)\n-Το πρώτο εμβόλιο για την ασθένεια κατασκευάστηκε τη δεκαετία του ‘60, αλλά δεν χρησιμοποιείται γιατί απλά… χειροτέρευε την κατάσταση των μωρών που παρουσίαζαν τη νόσο;\n- Πλένετε σχολαστικά τα χέρια σας πριν ταΐσετε, αλλάξετε ή παίξετε με το μωρό και φοράτε χειρουργική μάσκα εάν είστε κρυωμένη.\n- Αποφύγετε να παίρνετε μαζί σας το μωρό σε χώρους με συνωστισμό, όπως, για παράδειγμα, στα μέσα μαζικής μεταφοράς και στα σούπερ μάρκετ, ιδιαίτερα κατά τους μήνες που υπάρχει έξαρση της ασθένειας (από Νοέμβριο έως και Μάρτιο).\n- Μην αφήνετε να αγκαλιάζουν και να πλησιάζουν πολύ το παιδί όσοι πάσχουν από κρυολόγημα.\n- Αερίζετε συχνά το σπίτι και φροντίστε η θερμοκρασία του να είναι σταθερή στους 19°C.\n- Απαγορέψτε ρητά το κάπνισμα σε όλους τους χώρους του σπιτιού.\n- Παρατείνετε το θηλασμό όσο περισσότερο μπορείτε. Έχει διαπιστωθεί ότι τα μωρά που θηλάζουν για περισσότερους από τρεις μήνες προσβάλλονται σπανιότερα από τον ιό, ίσως γιατί το μητρικό γάλα περιέχει προστατευτικά στοιχεία.


Αγορά μοτοσυκλέτας Α2 - Χ vs Ψ [vs Ω]... - myBike.gr\nΑγορά μοτοσυκλέτας Α2\nΞεκίνησε από Alex_1998, October 29, 2018\nYamaha Tracer 900 (900cc)\nΔημοσιεύτηκε October 29, 2018\nΚαλησπέρα ενδιαφέρομαι να αγοράσω μοτοσυκλέτα μέχρι 2000€ πάνω-κάτω στην οποία η χρήση θα είναι καθημερινή για πήγαινε-έλα δουλειά και καμιά βόλτα. Να πω ότι δεν έχω καμία εμπειρία. Θέλω να είναι όσο το δυνατόν αξιόπιστη να είναι μεταχειρισμένη μέχρι 47 άλογα (αν και είναι πολλά για πρώτη) τετράχρονη. Έχω στο μυαλό μου το XT 600 το KLR 650 και το FMX 650 θα ήθελα να ακούσω γνώμες και προτάσεις. Ξέρω ότι το XT είναι σκύλος για τα χρόνια του. Από την άλλη σκέφτομαι και για παπί μεταχειρισμένο και συγκεκριμένα το Crypton X ή για καινούργιο Daytona Sprinter 125. Είναι διαφορετικές κατηγορίες γι αυτό ζητάω τη βοήθειά σας. Ευχαριστώ,\nΔεν μπορώ να αντιληφθώ πως μπορείς να αμφιταλαντεύεσαι ανάμεσα σε xt/fmx/klr και crypton x .\nΠήγαινε-έλα δουλειά και κάμια βόλτα κάνεις και με ποδήλατο,το θέμα είναι τι διαδρομές έχεις στο μυαλό σου?\nΓιατί αν βόλτα εννοείς 50 χιλιόμετρα γύρα το παπί θα σε βολέψει μια χαρά,ενώ αν εννοείς αθήνα-χαλκίδα λόγου χάριν,με το παπί λίγο δύσκολο (θα πάει μεν,αλλά...).\nΠάντως εγώ θα σου πρότεινα το ninja 250 ,καθώς ένα αξιόλογο μεταχειρισμένο είναι πάνω-κάτω στο budget σου,κάνεις τα πάντα με αυτό,έχει συμπλέκτη(βασικό για να εξοικειωθείς με την έννοια της μοτοσυκλέτας) , δεν βγάζει προβλήματα και καίει ελάχιστα.\nΕυχαριστώ για την άμεση απάντηση, τα έχω ανακατέψει το ξέρω , ταξίδι δεν θα μ' ενδιέφερε προς το παρόν αλλά βόλτα έως 50 χλμ και πολλά είναι για αρχή, όσον αφορά το ninja είναι όμορφο αλλά ειναι ss κι αυτό σημαίνει για μένα άβολη θέση και αν πέσει κάτω θέλει κοστούμι και τα πλαστικά τους τσιμπάνε λίγο. Άρα καλύτερα όχι supersport( στα 250 δεν είναι αλλα το στήσιμο αυτο θυμίζει).\nΤα τελευταία χρόνια, έχει βγει μια φάση στα μοτο forum , που όλοι λένε ότι αν πάρεις supersport θέση οδήγησης, θα πονέσεις, θα πεθάνεις, θα σε μαστιγώνουν ιεροεξεταστές του Μεσσαίωνα, θα φτύσεις αίμα, θα φτύσεις το γάλα της μάνας σου, θα πεις το δεσπώτη παναγιώτη και διάφορα άλλα τέτοια, που ειδικά για νέο άνθρωπο, ουδεμία σχέση έχουν με πραγματικότητα. Άιντε κανάς 60ρης με σκελετικά προβλήματα και κουρασμένος από την ζωή, ναι, αλλά νέος άνθρωπος, θα πάθει κάτι αν κάτσει σε Supersport; ΑΣΤΕΙΑ ΠΡΑΓΜΑΤΑ\nΝΑΙ, κάποιες μηχανές race replica π.χ. το Daytona 675 μπορεί να μην βολεύει στην πόλη και να σε κουράσει.\nΜην τρελαίνεσαι, και ΜΗΝ πιστεύεις όλο αυτό το hype των ανθρώπων που αναφέρουν ( και αναμεταδίδουν κατά κανόνα χωρίς να το ξέρουν οι ίδιοι, επειδή το διάβασαν κι αυτοί) την SS θέση οδήγησης λες και είναι το κρεβάτι του προκρούστη.\nΘέση οδήγησης είναι, για μέσο ανθρώπινο σώμα μετρημένη. Δεν είναι ούτε για ουρακοτάγκους, ούτε για δαίμονα της Τασμανίας, ούτε για αθλητή της γυμναστικής, ούτε για κινέζο ακροβάτη.\nΚάτσε και κρίνε μόνος σου, αν μπορείς.\nπριν 30 λεπτά, το μέλος Alex_1998 έγραψε:\nΛογικά "άβολη θέση" εννοείς τα clip-onάτα. Το συγκεκριμένο έχει τιμόνι (όχι clip-on) σε πολύ νορμάλ ύψος και κάθεσαι άνετα.\nΑυτό με τα πλαστικά που ανέφερες είναι ένα θέμα ,αν σου πέσει βέβαια.\nΓια μένα καλό θα ήταν κάνοντας τα πρώτα σου βήματα στον χώρο του δικύκλου,να μην το φοβάσαι τόσο αν θα σου πέσει,αν,αν,αν... (να το σέβεσαι το δίκυκλο ναι μεν,αλλά να μην το φοβάσαι).\nΤεσπα,to the point,αν σε ενδιαφέρει πραγματικά να ενταχθείς σωστά στον κόσμο της μοτοσυκλέτας,διάλεξε κάτι με συμπλέκτη ,δηλαδή μοτοσυκλέτα και όχι ημίμετρα τύπου crypton-x (όχι ότι έχω κάτι με το crypton,είναι καταπληκτικό παπί,αλλά παραμένει παπί).\nΤέλος,καλό θα ήταν να πας να τα δεις τα μηχανάκια που σε ενδιαφέρουν από κοντά είτε crypton ,είτε fmx,είτε klr,είτε xt και να δεις ποιο σου κάνει περισσότερο ΕΣΕΝΑ και στο μάτι και σαν αίσθηση,αυτά.\nΣας ευχαριστώ και τους δύο για τις απαντήσεις σας και θα το ψάξω αρκετά και εννοείται θα πρέπει να καβαλήσω το καθένα για να δω.\nΣε παρόμοια φάση με εσένα ήμουν και επέλεξα το xt για πολλούς λόγους.\n1)Τεράστιο community,ό,τι και να θες,όποιο πρόβλημα και να αντιμετωπίζεις κατά πάσα πιθανότητα το έχουν αντιμετωπίσει πάρα πολλοί ακόμα και με μια απλή ερώτηση σταματάς να ψάχνεσαι.\n3)Είναι το ομορφότερο εκ των 3.\nΣυμπαθώ πάρα πολύ το fmx,αλλά δυστυχώς δεν βρήκα κάποιο περιποιημένο όταν έψαχνα.Θεωρώ πως έχει καλύτερο στήσιμο(δεν το έχω οδηγήσει),οι διπλές εξατμίσεις μου αρέσουν πάρα πολύ,πιστεύω δεν το στοχεύουν οι κάγκουρες οπότε παίζει και να μην έχει φάει όση πίεση θα έχει φάει ένα αντίστοιχο xt και επειδή είναι μερικά χρόνια νεότερο ίσως το βρεις και σε καλύτερη κατάσταση.Με έναν άλλο λασπωτήρα μπροστά ή ακόμα και με άλλη μάσκα μεταμορφώνεται το μηχανάκι και ενώ σίγουρα δεν θα κάψει καμία άσφαλτο μπορείς να κάνεις τις βόλτες σου και τα ταξιδάκια σου ΑΝΕΤΑ.\nΤο xt μου που έχει ελατήρια 20ετίας για χώμα και κλασμένη πίσω ανάρτηση με ένα καλό σετ λάστιχα(είτε μαμά είτε motard) στρίβει ΑΨΟΓΑ με προυποθέσεις,οπότε δεν νομίζω να μείνεις παραπονεμένος.\nΔημοσιεύτηκε October 29, 2018 (τροποποιήθηκε)\nΟι μοτοσυκλέτες που ανέφερες είναι τύπου enduro και on-off, δεν θα σε βολέψουν ιδιαίτερα στην κίνηση μέσα στην πόλη και στις διηθήσεις στην κυκλοφορία γιατί είναι ψηλά η σέλα και το κέντρο βάρους και η σέλα στενή και άβολη για ταξίδι. Τα παπιά προσωπικά δεν μου αρέσουν... οι εντύπωση στους άλλους οδηγούς σε κάνει να φαίνεσαι σαν φτωχό αρχάριο παιδαρέλι.\nΜε 2000 ευρώ δέν θα βρέις κάτι αξιοπρεπές, θα είσαι πίσω τεχλολογικά στην λογική του αναξιόπιστου και βενζινοβόρου καρμπυρατέρ, γενικά σου προτέινω την κατηγορία street & naked που έχουν ουδέτερη θέση οδήγησης .Για παράδειγμα με 1000ευρώ παραπάνω παίρνεις μηχανάκι που βασίζεται στην ΚΤΜ και είναι made in india to Bajaj ns 200 πολύ καλό για αρχάριο 25 ίππους αν θυμάμαι καλά και ελαφρύ ή το ΚΤΜ DUKE 200 με άλλα 500 επιπλέον. Τα γιαπονέζικα θα σε βασανίζουν με τα ακριβά ανταλλακτικά τους (στην περίπτωση μου για μια δισκόπλακα 22 χιλιοστών ένος άθλιου αρχαίου σκούτερ έδωσα τριψήφιο ποσό) Τέλος και βασικότερο τα 47 άλογα που ψάχνεις είναι πολλά για έναν αρχάριο.\nΤροποποιήθηκε October 29, 2018 από τον Kostakis88\nπριν 1 ώρα, το μέλος Kostakis88 έγραψε:\nΟι μοτοσυκλετες που ανεφερε ειναι τελειες για την πολη. Τα εχουμε αναλυσει πολλες φορες.\nΑυτη η κατηγορια ειναι απλα ο βασιλιας της πολης δεν εχει ανταγωνιστη.\nΟσο για το αν βολευουν τα ss. Αν εισαι ανω του 180κατι περνας ασχημα πανω σε ss και ειδικα σε πολη. Θα εχεις θεμα και με το σκυψιμο και ιδιαιτερα με τα γονατα που δε βολευονται σε αυτη τη θεση. Το fitness επηρεαζει αλλα οχι τοσο και ειδικα στα γονατα που θα ειναι διαρκως λυγισμενα. Επισης θα εχεις κακο μοχλο για ελιγμους λογω ελειψης τιμονιου, μακραν χειροτερη ορατοτητα σε σχεση με το να εισαι ορθιος σε ψηλο μηχανακι, ταλαιπωρια σε ανωμαλιες δρομου, σπασιμο @@ιων καθε φορα που πρεπει να ανεβοκατευεις πεζοδρομιο, αστεια κοστη επισκευης στην παραμικρη σαβουρα και σε πολλα μοντελα κωμικη θεση συνεπιβατη που ειναι εκει απλα για να υπαρχει. Επισης με εντουρο/μοταρντ υπαρχει και ενα fun factor στις καφριλες που μπορεις να κανεις στην πολη, σε αντιθεση με τα αλλα.\nΓενικα δε ξερω γιατι συγκρινουμε μοτοσυκλετες φτιαγμενες για κακη προσφυση και ελιγμους, με μοτοσυκλετες φτιαγμενες για πιστα ή σκληρο κυνηγι σε τελεια ασφαλτο, οταν μιλαμε για συνθηκες πολης.. Βεβαια νταξι αν καποιος εχει βιτσιο να κουβαλαει περιττα αλογα και κυλινδρους, πηγαινοντας σκυφτος λες και θα τρεξει σε πιστα ενω η μονη κοντρα που κανει ειναι με τα παπια απο φαναρι σε φαναρι, απλα για να φανταζιωνεται τη μια φορα στο παρα πολυ που θα παει σε καταλληλο δρομο να το ευχαριστηθει... γιατι οχι οπως τη βρισκει ο καθενας.\nΑπο αυτα που αναφερεις και σε αυτο το budget το fmx ειναι μακραν το καλυτερα στημενο και θα σου προτεινα να κοιταξεις και το ttr 600 το μιζατο.\nΤροποποιήθηκε October 29, 2018 από τον CptAngel\nΕγω που είχα δοκιμάσει παλιά στυλ εντούρο γι αυτο και το γράφω, είμαι 1,85, δέν μου άρεσε σαν αίσθηση, ένοιωθα λές και είμουν πάνω σε μία σκάλα με ρόδες ένα πράγμα\n1,72 είμαι .Πιστεύετε ότι το XT και το FMX είναι κατάλληλα για αρχάριο; Θα συγχωρεί λάθη;\nπριν 4 λεπτά, το μέλος Kostakis88 έγραψε:\nΧαχαχα δεν εχω ξανα ακουσει τετοιο σχολιο. Ισως δοκιμασες ακραια μοντελα με την κλασσικη παλια γεωμετρια. Τα πιο συγχρονα εντουρο και σιγουρα τα μοταρντ παντως δεν ειναι ετσι.\nΜην κοιτας καν το XT φιλε δεν πιανει μια μπροστα στο fmx ειναι 20 χρονια πισω σε στησιμο/φρενα/αναρτησεις κτλπ.\nΤα συγκεκριμενα μηχανακια ειναι τελεια για να διορθωνεις λαθη ομως θα εχεις θεμα με το υψος σου που θα σου προκαλει ανασφαλεια και αν γινει η στραβη θα δυσκολευτεις να πατησεις κατω να το σωσεις. Καλυτερα κοιτα σε καποιο μικρο naked, εκτος αν σου αρεσουν πολυ περισσοτερο τα μηχανακια τυπου fmx.\nΔημοσιεύτηκε October 30, 2018\nΕκτός απ' όλα τα πιο πάνω που είπαν τα παιδιά και έχει ο καθένας το δίκιο του θα σου πω και ένα επιπλέον.\nΚαλά όλα με τα τεχνικά χαρακτηριστικά, τις θέσεις οδήγησης, τα ανταλλακτικά, τις καταναλώσεις κλπ, αλλά πρέπει να τη γουστάρεις και τη μοτό σου, έτσι δεν είναι;\nΕγώ για παράδειγμα είμαι τάπας (1,70) κάτοχος KLR και γενικά το γουστάρω, φυσικά κάνοντας συμβιβασμούς και κοιτάω κάθε μέρα αγγελίες για ψηλόφτερα.\nΗ "λογική" λέει ότι θα έπρεπε απ' όλες τις απόψεις να οδηγώ κάτι άλλο (ίσως ούτε καν μοτό κατά την γνώμη κάποιων)...\nΕ και...λέω εγώ...\nΒρες πολύ χοντρικά τι σου αρέσει (δηλ. γενική κατηγορία), τι φαντασιώνεσαι ότι θες να κάνεις με τη μοτό σου, μέτρα και μια φορά ακόμα τα φράγκα σου και από εκεί και πέρα ψάξε για το best value for money...\nΚάτι θα χάσεις, κάτι θα κερδίσεις, δες τι είναι πιο σημαντικό και τι θα σε κάνει χαρούμενο...\nΔεν καβαλάμε για να πάμε από το σημείο Α στο σημείο Β, κυρίως καβαλάμε για το ενδιάμεσο ...\nΈχεις δίκιο αν δε γουστάρεις αυτό που καβαλάς τότε δεν αξίζει να το έχεις. θα το ξεψαχνίσω αρκετά και πιστεύω να βρω κάτι να μου αρέσει.\nΔημοσιεύτηκε October 31, 2018\nΤα εντουρο και γενικότερα τα ψηλοφτερα δεν κανουν για την πόλη και την κίνηση;!!!\nΜαλιστα.... το διαβασαμε και αυτό\nΤην 10/30/2018 at 0:51 ΠΜ, το μέλος Kostakis88 έγραψε:\nΤο να έχεις μια πανάλαφρη μηχανή για να μπορείς να την πετάς αριστερά δεξιά όταν έχεις στριμωχτεί σε σταματημένα αυτοκίνητα και την σιγουριά πως σε καμιά στραβή θα την κρατήσεις εύκολα όρθια, με αξιοπρεπέστατα κυβικά για μετακινήσεις στην πόλη, με αναρτήσεις ταμαμ για να ανεβαίνεις κ κανένα πεζοδρόμιο όταν δεν θα βρίσκεις πουθενά να παρκάρεις και ύψος που σου επιτρέπει να βλέπεις τι γίνεται μπροστά στον δρόμο πέρα απο τα αυτοκίνητα.... είναι αναντικατάστατο!\nΌπως είπε και ο cptangel, δεν υπάρχει καμία άλλη κατηγορία που να υπερτερεί μπροστά στα enduro/motard για πόλη.\n1,72 τι να φοβηθεις; 1,68 εγω οδηγουσα "ανετα" drz με υψος σελας 890μμ. Το προβλημα για να φανταστεις το εχεις ακινητος και ελιγμους με καθαρο μοτοκρος. πχ σε μονοπατια εντουρο. Εκει αν εισαι κατω απο 1,75 πιστευω γενικα εχεις θεμα. Για συνθηκες πολης τωρα και με το υψος σου και με αυτα τα μοτο που ειναι πολυ χαμηλοτερα κανενα προβλημα.\nΔημοσιεύτηκε October 31, 2018 (τροποποιήθηκε)\nπριν 3 ώρες, το μέλος peterpan έγραψε:\nΤουλάχιστον εγώ 1,85 100plus κιλά, που είχα οδηγήσει kawasaki klχ 250 δεν μου άρεσε, δεν μπήκα κάν στον κόπο να μπώ ανάμεσα στα αμάξια, οταν πήγαινα αργά νόμιζα οτι θα πέσω και η σέλα με ενοχλούσε μετά απο 15 λεπτά.\nΤροποποιήθηκε October 31, 2018 από τον Kostakis88


Μορφοκλασματική απεικόνιση: Οι φίλοι μας έχουν κιόλας ξεκινήσει να έρχονται..\nΑναρτήθηκε από fractal στις 9:23 μ.μ.\nΚαλώς τους..καλώς τους..\n9 Ιουνίου 2008 - 9:32 μ.μ.\nΑν υπήρχε τρόπος να τις βάλεις να γράψουν εντυπώσεις από το ταξείδι τους και ενδιαφέρουσες θα ήταν και θα πελαγώναμε. Πολύ μακρύ ταξείδι.\nΔεν είναι μακρύ. Το Αιγαίον είναι το βατό Πέλαγος. Με το ταχύπλοο είναι 5.30 έως 6 ώρες. Περπατάς μέσα στο Αιγαίο. Καταλαβαίνεις τι σημαίνει αυτό.. Ταξείδι μέσα σε χιλιάδες χρόνια ιστορίας μόνο σε 6 ώρες. Αστερίωνα κλείσε τα μάτια και ρούφηξε την ιστορία των αιώνων. Το ταξείδι είναι ελάχιστα μικρό για αυτό που θα σου προσφέρει. Πάρε βαθειά ανάσα\nμές του Αιγαίου τα νερά.. .\nτο μπλογκ μας αγαπητη fractal ειναι για ορκσ και ξενυχτηδες για αυτο και μονο τον λογο ειναι η μουσικη γιατι συνηθως σε αυτους αρεσει αυτη η μουσικη.\nοσο για το (προσωπικο υποθετω) σχολιο για τα Ψαρα να με συνχωρισετε μα δεν το καταλαβα.\n10 Ιουνίου 2008 - 10:49 μ.μ.\nΣαύρα θα σου εξηγήσω αφού πρώτα σου πώ ότι ήθελα απλά να σε πειράξω καλοπροαίρετα. Δεν ξέρω όμως πως θα το πάρεις, γιατί δεν σε ξέρω. Θα τολμήσω όμως να σου εξηγήσω. Η Γη των Ψαρών περιέχει μεγάλη ποσότητα ραδίου ή κάποιου άλλου συστατικού που κάνει τα ερπετά να μην ζούν εκεί. και όσα ερπετά μεταφέρνται από άλλα μέρη επίσης πεθαίνουν. Γιαυτό είπα πως ο καλός θεούλης κλπ κλπ Εσύ πάντως Σαυράκι μου να ζείς σαν τα ψηλά βουνά και να σε βλέπουμε κάπου κάπου στα bloggs μας. Σε λίγο θα βάλω και εγώ μουσική και είμαι σίγουρ- πως θα μαγευτής...\nAγαπημένη μου fractal στα αλήθεια είναι επισκέπτες αυτά τα υπέροχα πλάσματα?Ελπίζω να μας συνοδεύσουν στο ταξίδι μας.\nΘέλω τα φώτα σου πάνω σε μια ιδέα που κλοθογυρίζει στο μυαλό μου.\nΈχω κάποιους φίλους που έχουν ιστιοφόρα. Αν ξεκινήσει κανείς από Πόρτο Κουφό πόσοι ώρα θα θέλει για να φτάσει Χίο? Αν είναι κάτι που μπορεί να γίνει ,ενδεχομένως να έρθουμε όσοι έχουν πρόβλημα οικονομικό με αυτό το τρόπο.\nΕπίσης θα πρέπει να φιξάρουμε τις ημερομηνίες για να είναι συγκεκριμένο σε όσους το έχουμε πάρει απόφαση.\nΑυτά για την ώρα και σε φιλώ.\n11 Ιουνίου 2008 - 2:55 μ.μ.\nΕπίκουρε χάρηκα για την επίσκεψή σου.\n΄Ηταν μια επίσκεψη χρησιμότητας.. όντως..\nΑπαντώ αμέσως όταν αντιλήφθηκα το μήνυμά σου για να σε προφτάσω στον υπολογιστή. Δεν ξέρω. Μπορώ όμως να μάθω το ίδιο εύκολα με σένα αν ρωτήσω κάποια λέσχη ιστιοπλόων ή άλλου δημόσιου ή ιδιωτικού φορέα σχετικού με τη ναυσιπλοία.\n11 Ιουνίου 2008 - 4:01 μ.μ.\nflactal αυτο το ποστ παρεξηγιθικε εντελως. σε αυτο παρουσιαζα τα σχολια στο μπλογκ ενος αρχιεπισκοπου που μιλουσε για τους γαμους στην Τηλο την προηγουμενη εβδομαδα.\nδεν ειναι δικιες μου αποωεις δεν θα μπορουσαν ποτε να ειναι.\nΕιμαι ανοιχτα λεσβια στο επαγγελματικο φιλικο και οικογενειακο περιβαλλον μου και μαχομαι για τα δικαιωματα μας.\nΣαύρα μου καλή σου μέρα.. Κανένα πρόβλημα ούτε πριν το τελευταίο σου σχόλειο ούτε μετά. Να είσαι καλά.\n12 Ιουνίου 2008 - 9:13 π.μ.\nΝα διακρίνω μια ψυχρότητα???\nΝα ψαχτώ για τις αιτίες της???\nΔεν πειράζει!Ο χρόνος θα δείξει όταν καταλαγιάσει ο κουρνιαχτός.\nΚαλημέρα αγαπημένο μου fractal.\n12 Ιουνίου 2008 - 10:16 π.μ.


Tραγανά μπουρέκια με τυρί και γιαούρτι από τον Γ.Λέκκα – GreekPress\nBy Γ.Π\t 1,214\nTραγανά μπουρέκια με τυρί και γιαούρτι\n6 κουταλιές της σούπας γιαούρτι\n16 φύλλα κρούστας αποψυγμένα\n1 φλ. ανάλατο βούτυρο, λιωμένο\nψιλοκομμένο κρεμμυδάκι για το γαρνίρισμα\nΖεσταίνετε το φούρνο στους 200 βαθμούς. Σε ένα μεγάλο μπολ, ανακατεύετε το τυρί, το γιαούρτι και τα αυγά μέχρι να γίνει λείο. Διπλώστε το ένα φύλλο κρούστας στο μισό. Αλείφετε ελαφρά με λιωμένο βούτυρο. Γεμίστε κατά μήκος με το μείγμα φέτα και διπλώστε σε σχήμα σφιχτό κύλινδρο. αλείφετε ελαφρά με λιωμένο βούτυρο. Επαναλάβετε την ίδια διαδικασία με τα υπόλοιπα υλικά. Τοποθετήστε σε ένα τα τψί στρωμένο με λαδόκολλα. Πασπαλίζουμε με αλάτι και το ψιλοκομμένο κρεμμυδάκι. Ψήνουμε για 20 λεπτά ή μέχρι να ροδίσουν και να τραγανίσουν. Σερβίρουμε ζεστό ή σε θερμοκρασία δωματίου.\nΌσοι έχουν βλέψεις για τον θρόνο της Αρχιεπισκοπής


Πρώτη Δημοσίευση:\tΚυριακή, 25. 08. 2019 - 09:09\nΑπό τις 14 Σεπτεμβρίου 2019 σε ισχύ ο νέος Κανονισμός της Ευρωπαϊκής Ένωσης\nΣυγκεκριμένα, όλες οι ανέπαφες (contactless) συναλλαγές, έως του ποσού των 25 ευρώ, θα πραγματοποιούνται χωρίς την καταχώρηση του κωδικού PIN σε τερματικό (POS), με χρεωστικές, πιστωτικές ή προπληρωμένες κάρτες, ωστόσο σε αυτές θα υπάρχει όριο έως του ποσού των 150 ευρώ, σωρευτικά. Κάθε φορά που θα πραγματοποιείται οποιουδήποτε είδους συναλλαγή με χρήση κωδικού PIN, το όριο των 150 ευρώ θα μηδενίζεται. Συνεπώς, δεν θα παρέχεται η δυνατότητα πραγματοποίησης απεριορίστων διαδοχικών ανέπαφων αγορών χωρίς την χρήση του κωδικού PIN.\nΑλλαγές, όμως, θα υπάρξουν και στις αγορές μέσω ίντερνετ. Οι αλλαγές αφορούν ειδικά στην ισχυρή ταυτοποίηση του κατόχου. Οι αγορές στο internet με χρεωστικές, πιστωτικές ή προπληρωμένες κάρτες θα πρέπει να πραγματοποιούνται με ισχυρή ταυτοποίηση πελατών, τη στιγμή της αγοράς. Η ισχυρή ταυτοποίηση του πελάτη, κατά την διάρκεια της αγοράς, θα πραγματοποιείται μέσω: κωδικών winbank web/mobile banking (κάτι που ο πελάτης γνωρίζει) και SMS extraPIN ή push notification (κάτι που ο πελάτης έχει ή είναι).\nΠοιες περιπτώσεις συναλλαγών θα αφορούν αυτές οι αλλαγές:\nΠερισσότερα σε αυτή την κατηγορία: « Ιδρύει υποκατάστημα στην Ελλάδα η Bank of China Tο μεγάλο στοίχημα με τις συνεταιριστικές τράπεζες »


Ορκίστηκε η νέα Δημοτική Αρχή στο κατάμεστο από κόσμο Πολιτιστικό Κέντρο Καλαμπάκας | TaMeteora.gr\nΟρκίστηκε η νέα Δημοτική Αρχή στο κατάμεστο από κόσμο Πολιτιστικό Κέντρο Καλαμπάκας\n19 Αυγούστου 2014, 18:21\nΠραγματοποιήθηκε πριν από λίγο στο Πολιτιστικό Κέντρο Καλαμπάκας η ορκωμοσία του νεοεκλεγέντα Δημάρχου Καλαμπάκας κ. Χρήστου Σινάνη, των Δημοτικών Συμβούλων, των συμβουλίων των Δημοτικών και Τοπικών Κοινοτήτων και των εκπροσώπων Τοπικών Κοινοτήτων.\nΤην ορκωμοσία έκανε ο Σεβασμιώτατος Μητροπολίτης Σταγών και Μετέωρων κ. Σεραφείμ, αφού πρώτα τέλεσε τον αγιασμό.\nΚατάμεστη ήταν η αίθουσα του Πολιτιστικού Κέντρου από πλήθος κόσμου, εκπροσώπους των τοπικών αρχών και φορέων του τόπου, βουλευτές, συγγενείς και φίλους.\nΜετά από την ολοκλήρωση της ορκωμοσίας ακολούθησε ο λόγος του νέου Δημάρχου.\nΑξίζει να σημειωθεί ότι στην ορκωμοσία δεν παραβρέθηκαν οι νεοεκλεγέντες δημοτικοί σύμβουλοι και επικεφαλής των παρατάξεων στις πρόσφατες εκλογές Γιάννης Μπουφίδης, Πέρυ Χαρτοπούλου και Λεωνίδας Κεραμίδας.\nΟ λόγος του νέου Δημάρχου μετά την ορκομωσία\nΘέλω να σας ευχαριστήσω όλους από τα βάθη της καρδιάς μου για τη σημερινή σας παρουσία. Η παρουσία σας σε αυτήν την πολύ σημαντική στιγμή, στο ξεκίνημα της νέας δημοτικής αρχής, δίνει σε εμένα και τους συνεργάτες μου, μεγάλη Δύναμη και μεγάλη Ευθύνη.\nΔύναμη για να υλοποιήσουμε τις ιδέες και το όραμά μας για την προκοπή αυτού του τόπου.\nΤα επόμενα πέντε χρόνια αποτελούν τη χρυσή ευκαιρία να ενώσουμε όλοι τις δυνάμεις μας, να δουλέψουμε σκληρά, να αλλάξουμε προς το καλύτερο το Δήμο μας, ώστε να ανταποκριθούμε στις προσδοκίες των συνδημοτών μας και τις απαιτήσεις της σύγχρονης ζωής, συνεχίζοντας βέβαια ότι θετικό έχει επιτευχθεί, όπως άλλωστε είχαμε και προεκλογικά δεσμευτεί.\nΓνωρίζουμε πολύ καλά την ανάγκη του αποτελεσματικού συντονισμού και της σωστής οργάνωσης των υπηρεσιών του Δήμου.\nΗ σημερινή μέρα, μέρα ορκωμοσίας, είναι για μας μέρα ευθύνης και ορόσημο μιας νέας πορείας.\nΟ Δήμαρχος και το Δημοτικό Συμβούλιο οφείλουν να υπηρετούν το δημότη, στοχεύοντας στο συλλογικό συμφέρον, πέρα από προσωπικά, ή άλλα συμφέροντα.\nΟι συμπολίτες μας, δεν επέλεξαν δημοτικούς συμβούλους για να μοιράζονται τίτλους και αξιώματα.\nΟι συμπολίτες μας, επέλεξαν δημοτικούς συμβούλους για να υπηρετούν τον Δήμο, να αναβαθμίζουν την ποιότητα της καθημερινής τους ζωής και να είναι στο πλάι συμπαραστάτες, στα μικρά και στα μεγάλα προβλήματά τους.\nΟ όρκος που σήμερα δώσαμε, επιβεβαιώνει την πρότασή μας να υπηρετήσουμε τον Δήμο μας με ανιδιοτέλεια, με διαφάνεια και αξιοκρατία.\nΝα ξεπεράσουμε διαχωριστικές γραμμές, τις ξεπερασμένες μικροκομματικές αντιλήψεις, τις απαξιωτικές στάσεις και συμπεριφορές.\nΣτην πορεία μας αυτή, δεν υπάρχει χώρος και χρόνος για ολιγωρίες, καθυστερήσεις και πισωγυρίσματα.\nΗ Δημοτική Αρχή έχει μόνο ένα λόγο ύπαρξης.\nΝα δικαιώσει τις προσδοκίες των πολιτών μας και να ανταποκριθεί θετικά στα καθήκοντα και στις υποχρεώσεις που απορρέουν από το θεσμικό της ρόλο.\nΣε μια εποχή απαξίωσης της πολιτικής, σε μια εποχή σύγχυσης και αμφισβήτησης παραδόσεων, ηθών και θεσμών, σε μια εποχή εμπορευματοποίησης των αξιών, ο δημοτικός σύμβουλος αποκτά έναν επιπλέον κρίσιμο ρόλο.\nΣτην πορεία μας αυτή τον συμπολίτη τον θέλουμε πρωταγωνιστή, στην προοπτική δόμησης μιας κοινωνίας πολιτών, μιας κοινωνίας με ανθρώπινο πρόσωπο, με κοινωνική ευαισθησία και κοινωνική αλληλεγγύη.\nΜαζί με τους εργαζόμενους του Δήμου μας, τους οποίους εμπιστευόμαστε και στηρίζουμε σε αυτή τη νέα κοινή πορεία, θα ανταπεξέλθουμε στις όποιες δυσκολίες παρουσιαστούν.\nΘέλω επίσης να διαβεβαιώσω όλους τους δημότες ότι ο σχεδιασμός μας, αντιμετωπίζει ενιαία, χωρίς διακρίσεις και αποκλεισμούς όλα τα Δημοτικά και Τοπικά Διαμερίσματα.\nΗ ισόρροπη ανάπτυξη είναι απαράβατος κανόνας τόσο για τις οργανωτικές δομές όσο και για τα μικρά και τα μεγάλα έργα, καθώς και για τις κοινωνικές, πολιτιστικές, αθλητικές και άλλες υποδομές.\nΘέλω ακόμη να επισημάνω ότι θα επιδιώξουμε με κάθε πρόσφορο τρόπο, την επίτευξη των βασικών μας στόχων και\nΥπενθυμίζω ότι δέσμευσή μας παραμένει:\nΗ υποστήριξη, ανάδειξη και προβολή της Αγροτικής παραγωγής μας.\nΗ Τουριστική Ανάπτυξη.\nΗ εξυπηρέτηση του Δημότη.\nΝα προστατεύσουμε και να αναδείξουμε το μοναδικό ζωντανό μνημείο παγκόσμιας κληρονομιάς με διεθνή ακτινοβολία, τα Άγια Μετέωρα, τα οποία αποτελούν όχι μόνο για την περιοχή μας αλλά και για ολόκληρο τον κόσμο έναν πολύτιμο θησαυρό.\nΝα διεκδικήσουμε με δυναμικό τρόπο, αν χρειαστεί, και με την βοήθεια των βουλευτών του νομού μας, την υλοποίηση μεγάλων έργων και υποδομών οικονομικής και κοινωνικής σημασίας.\nΝα συνεργαστούμε με άλλους Δήμους για να επιτύχουμε σημαντικές οικονομίες κλίμακας και να προσφέρουμε υψηλής ποιότητας υπηρεσίες.\nΝα συνεργαστούμε με την Περιφέρεια που αποτελεί μοχλό της Περιφερειακής Ανάπτυξης για να δημιουργήσουμε δράσεις και συνέργειες με τις παραγωγικές δυνάμεις προς όφελος της Τοπικής Κοινωνίας.\nΝα συνεργαστούμε με την τοπική Εκκλησία, με στόχο τη ανάπτυξη της περιοχής, και κυρίως για την μονιμοποίηση της έδρας της ιεράς Μητρόπολης Σταγών και Μετεώρων στο δήμο μας.\nΤέλος, να στηρίξουμε τη νεολαία μας με ποιοτικές δράσεις και επιλογές στην παιδεία, στον πολιτισμό, στον αθλητισμό και τη ψυχαγωγία.\nΠροηγούμενο άρθροΣυνελήφθη 34χρονος Τρικαλινός ο οποίος κατηγορείται για ένταξη σε εγκληματική οργάνωση\nΕπόμενο άρθρο«Η ισχύς εν τη ενώσει»…\n22 Νοεμβρίου 2020, 20:07


H Olga Kurylenko δεν είχε ρούχα να βάλει μεγαλώνοντας. Τώρα απλά δεν θέλει.\nΟ Daniel Craig χρειάστηκε ένα δευτερόλεπτο για να την διαλέξει ως συμπρωταγωνίστρια στο Quantum of Solace.Το ίδιο και ο Terence Malick στην επόμενη ταινία του. Το ίδιο και εμείς, μόλις μας ‘ξανασυστήθηκε’ ως γυναίκα του ξενοδόχου στο Magic City.\nΜια βόλτα στο Μοσχοβίτικο μετρό στάθηκε αρκετή για να σταμπάρει μια σκάουτερ την 14χρονη Ουκρανέζα τουρίστρια με τα μπαλωμένα ρούχα και τα τρύπια παπούτσια, που ακολούθησε το δρόμο που ήταν προδιαγεγραμμένο από το DNA της ότι θα περπατήσει.\nΣουλάτσα δηλαδή στις Παριζιάνικες πασαρέλες και στα εξώφυλλα των Madame Figaro καMarie Claire, ένα πέρασμα από τον κατάλογο της Victoria’s Secret και μια μπαγκέτα στο στόμα δια χειρός Terry Richardson για την καμπάνια της Sisley.\nΩς καλή ΄χρυσοθήρας΄, η μικρή Ουκρανέζα φρόντισε πρώτα να παντρευτεί (σ.σ. ένα Γάλλο φωτογράφο, εξασφαλίζοντας την Γαλλική υπηκοότητα που της επέτρεπε να ταξιδεύει παντού χωρίς βίζα) και μετά να κάνει το πέρασμα στην οθόνη μέσω ενός βιντεοκλίπ (το Love’s Divine του Seal) και αρκετών γυμνών σκηνών σε γαλλικές παραγωγές.\nΗ ‘δείτε ποια είμαι, ακούστε την κραυγή μου’ στιγμή της ήταν, προφανώς, όταν βρέθηκε το 2008 στο πλευρό του Daniel Craig στο Quantum of Solace.\nΜετά η αλήθεια είναι ότι –και ελπίζουμε να μην παρεξηγηθεί- ψιλοχαθήκαμε. Όπως συμβαίνει συνήθως σε αυτές τις περιπτώσεις.\nΜέχρι πριν μερικές μέρες, όταν είδαμε το γυμνό της κορμί απλωμένο στην ξαπλώστρα της σουίτας ενός ξενοδοχείου του Μαΐάμι στα 50s.\nΌλα αυτά στα πλαίσια του Magic City, μιας τηλεοπτικής σειράς (σ.σ. της πρώτης στην οποία καταδέχτηκε να εμφανιστεί) που φαίνεται ότι ήρθε να πάρει την θέση του Σπάρτακου στην συχνότητα γυμνών σκηνών αλλά επεισόδιο.\nΚαι να σπείρει την διχόνοια στην ομάδα του Oneman, με τον Χρήστο Χατζηιωάννου να έχει ήδη ταχθεί με την έτερη πρωταγωνίστρια, Jessica Marais.\nΑλλά για κάθε σέξι φωτό της που εκείνος πόσταρε, εμείς κάνουμε ρελάνς με μερικές (από τις εκατοντάδες διαθέσιμες) ακόμη πιο καυτές.\nΕνώ η Olga κερδίζει τις εντυπώσεις και με την συμμετοχή της στην νέα ατιτλοφόρητη ταινία του Terence Malick, μαζί με τους Ben Affleck και Rachel McAdams.\nΚαι για όσους αναρωτιέστε πως ‘καβάτζωσε’ τέτοιο περιζήτητο ρόλο, είναι απλό. Ο Terence την πήρε με το αυτοκίνητο και την πήγε μια βόλτα, για να της μιλήσει για τον ρόλο. Αφού έτσι και αλλιώς σενάριο δεν συνηθίζει να έχει ποτέ.\nΗ ίδια ισχυρίζεται ότι ‘νομίζω ότι πήγε για βόλτα με το αυτοκίνητο με κάθε ηθοποιό’.\nΕμείς, πάλι, πολύ αμφιβάλουμε για αυτό.


Στην κορυφή του κόσμου η Εθνική Εφήβων του πόλο!\nΑύγουστος 19, 2018 Αύγουστος 20, 2018 Άντα Ζιώγα 145 Views 0 Comments Εθνική Εφήβων, παγκόσμια πρωταθλήτρια, πόλο\nΈνα χρόνο μετά το χρυσό στην ίδια διοργάνωση από τους Νέους, σήμερα ήταν η σειρά των… μικρότερων να ανέβουν στο πρώτο σκαλί του βάθρου.\nΗ φοβερή αυτή φουρνιά, υπό τις οδηγίες του Δημήτρη Κραβαρίτη, επιβεβαίωσε το μεγάλο ταλέντο της, «σκοτώνοντας» στον τελικό την Ισπανία με 9-8 και έγραψε μία ακόμη χρυσή σελίδα στην ιστορία του ελληνικού πόλο.\nΗ Ελλάδα μπήκε αποφασισμένη από νωρίς να δείξει τα… δόντια της. Εκμεταλλευόμενη στο έπακρον τις ευκαιρίες που της παρουσιάστηκαν στον παίκτη παραπάνω, προηγήθηκε 3-1, έχοντας ως αιχμή του δόρατος τον Καλογερόπουλο. Το πρώτο οκτάλεπτο ολοκληρώθηκε σε πλήρη ισορροπία (3-3) με τους Ισπανούς να μην πτοούνται και να βρίσκουν… χρυσά γκολ εξίσου στον παίκτη παραπάνω. Το… μπαμ για την ελληνική ομάδα, όμως, έγινε στη δεύτερη περίοδο! Με τρομερή άμυνα, με κλεψίματα και με υποδειγματική άμυνα στον φουνταριστό, οι πιτσιρικάδες του Κραβαρίτη δέχθηκαν μόλις ένα γκολ, πέτυχαν τέσσερα σε αυτό το διάστημα και φυσιολογικά ξέφυγαν με +3, 7-4, βάζοντας… γερές βάσεις για τη νίκη. Η ελληνική ομάδα κατάφερνε να διατηρεί το «μαξιλαράκι» τριών γκολ, ωστόσο ο Σαναχούγια έπαιζε… μόνος για την Ισπανία και πετυχαίνοντας το έκτο σημερινό του τέρμα(!), μείωσε σε 8-9, δίνοντας διαστάσεις θρίλερ στον τελικό. Παραδόξως στο τελευταίο 5λεπτο δεν μπήκε κανένα γκολ(!) από τις δύο ομάδες, με τους Ίβηρες να χάνουν 1-2 μεγάλες ευκαιρίες για την ισοφάριση. Αυτό, βέβαια, δεν χάλασε καθόλου την Εθνική μας που έφτασε στην κατάκτηση του χρυσού μεταλλίου παρά το μηδέν ενεργητικό στο τέταρτο οκτάλεπτο. Η δουλειά, άλλωστε, είχε γίνει νωρίτερα ως προς το επιθετικό κομμάτι…\n← ΠΑΕ ΑΟ Χανιά-Κισσαμικός: Στην ομάδα μας ο Τάσος Παπαχρήστος\nΤην Τετάρτη 22/8 ξεκινά η προετοιμασία της Φορτούνας Βαλανιδοράχης →\nΠροπονητικό τριήμερο στην Παραμυθιά για την Εθνική Εφήβων\nΣεπτέμβριος 27, 2018 Βασίλης Κούρκουλας 0\nΗ Εθνική Εφήβων θα ταξιδέψει στην Παραμυθιά για ένα προπονητικό τριήμερο το διάστημα 28-30 Σεπτεμβρίου. Οι αθλητές που καλούνται είναι


Μιλουτίνοφ: «Τα λόγια των Στρέλνιεκς και Χάκετ έπαιξαν ρόλο στην απόφασή μου» - Sportlive.gr\nΑνυπόμονος να ξεκινήσει τη συνεργασία του με τον Δημήτρη Ιτούδη δήλωσε ο Νίκολα Μιλουτίνοφ.\nΟ Σέρβος σέντερ, ο οποίος αποχώρησε ύστερα από πέντε χρόνια στον Ολυμπιακό, αποκάλυψε πως τα λόγια των πρώην συμπαικτών του στους «ερυθρόλευκους» Γιάνις Στρέλνιεκς και Ντάνιελ Χάκετ έπαιξαν ρόλο στο να πει το «ναι» στην «ομάδα του στρατού».\n«Φυσικά μίλησα με τον προπονητή της ΤΣΣΚΑ Μόσχας, Δημήτρη Ιτούδη. Μιλήσαμε στα σερβικά και τα μιλάει πολύ καλά, λες και έχει γεννηθεί στη χώρα. Τον θεωρώ ως έναν από τους κορυφαίους προπονητές της Ευρώπης και ανυπομονώ να συνεργαστώ μαζί του. Οι Ντάνιελ Χάκετ και Γιάνις Στρέλνιεκς με βοήθησαν για την απόφασή μου. Μου είπαν τα καλύτερα για την ομάδα. Επίσης, μίλησα και με τον Μίλος Τεόντοσιτς, ο οποίος μου είπε ότι η ΤΣΣΚΑ μπορεί να μου προσφέρει τα πάντα», δήλωσε αρχικά ο Νίκολα Μιλουτίνοφ στο κανάλι της ΤΣΣΚΑ και συνέχισε:\n«Όταν έπαιζα στην Παρτίζαν, ο κόουτς Ντούσκο Βουγιόσεβιτς μας έκανε προπονήσεις 5-6 ώρες. Ήταν πολύ δύσκολα, αλλά τώρα είμαι ευγνώμων γι’ αυτό. Εάν δεν δούλευα έτσι τότε, τώρα δεν ήμουν στο σημείο που είμαι. Ήμουν πέντε χρόνια στον Ολυμπιακό και δεν κατάφερα να πάρω την Ευρωλίγκα. Ελπίζω να την κατακτήσω με την ΤΣΣΚΑ. Συνήθως το νούμερο που παίζω είναι το “11”, αλλά αυτή την στιγμή ανήκει στον Αντόνοφ. Μπορεί να πάρω το “12” του Νέναντ Κρστιτς, όταν έπαιζε στην ΤΣΣΚΑ. Δεν ξέρω ακόμη, θα αποφασίσω στο μέλλον».


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: "ΑΝΤΑΡΤΙΚΟ" 115 ΔΗΜΑΡΧΩΝ: "ΑΠΕΞΑΡΤΩΜΕΘΑ ΑΠΟ ΤΟΝ ΚΟΜΜΑΤΙΚΟ ΕΝΑΓΚΑΛΙΣΜΟ"! ΔΕΙΤΕ ΠΟΙΟΙ ΕΙΝΑΙ ΟΙ ...ΑΝΤΑΡΤΕΣ ΔΗΜΑΡΧΟΙ!\n"ΑΝΤΑΡΤΙΚΟ" 115 ΔΗΜΑΡΧΩΝ: "ΑΠΕΞΑΡΤΩΜΕΘΑ ΑΠΟ ΤΟΝ ΚΟΜΜΑΤΙΚΟ ΕΝΑΓΚΑΛΙΣΜΟ"! ΔΕΙΤΕ ΠΟΙΟΙ ΕΙΝΑΙ ΟΙ ...ΑΝΤΑΡΤΕΣ ΔΗΜΑΡΧΟΙ!\nΤην ανάληψη συλλογικής πρωτοβουλίας, υπό τον τίτλο "Κίνημα Ανατροπής στην Αυτοδιοίκηση", εξήγγειλαν 115 δήμαρχοι από τη όλη τη χώρα. Ποιοι είναι, ποιες οι προτεραιότητες του κινήματος\nΠοιοι υπογράφουν την διακήρυξη


Roadartist in Athens: Ολυμπιείο, στο ναό του Ολυμπίου Διός\nΟλυμπιείο, στο ναό του Ολυμπίου Διός\nΚαθώς περπατούσα στο ναό του Ολυμπίου Διός, σκεφτόμουν πόσοι Αθηναίοι θα τον έχουν επισκεφτεί. Πόσοι θα έχουν κοντοσταθεί δίπλα από τους κίονες. Εννοώ πόσοι θα έχουν δρασκελίσει να επισκεφτούν το χώρο, να μάθουν την ιστορία του, γιατί έξω από την περίφραξη του είναι σίγουρο πως όλοι περνάμε καθημερινά.\nΈκανα αυτόν το μαγικό περίπατο την πρώτη Κυριακή τούτου του χρόνου που φεύγει σύντομα. Σήμερα ξανακοίταξα τις φωτογραφίες από εκείνη τη μέρα. Σίγουρα θα επαναληφθεί αυτός ο περίπατος με περισσότερο χρόνο στη διάθεση μου για σκέψεις, γραφή και χαλάρωση...\nΙστορικό, περιγραφή: odysseus.culture.gr\nΕτικέτες αθήνα, αρχαιολογία, αρχιτεκτονική, γλυπτική, ιστορία, μουσεία, περιβάλλον, πολιτιστικά, φωτογραφία, φωτορεπορτάζ\nΤο σχέδιο ήταν πολύ μεγάλο για να επιτευχθεί, και δεν μπόρεσε... Ξεκίνησε το 515 π.Χ, σταμάτησε επί αιώνες, τελείωσε επί Αδριανού το 131 μ.Χ (646 χρόνια) και άρχισε η καταστροφή και παρακμή του το 267 μ.Χ. Ένα τόσο κεντρικό, εικονικό στοιχείο της Αθήνας, και τόσο λίγο γνωστό...\n@ Thinks: Αν σκεφτείς πόσο κεντρικά είναι το συγκεκριμένο μνημείο και πόσοι λίγοι γνωρίζουν την ιστορία του, πόσοι ελάχιστοι (από τους Αθηναίους πάντα) έχουν περάσει τις πόρτες της εισόδου του και έχουν περπατήσει κοντά του. Οι τουρίστες φυσικά το επισκέπτονται, εμείς όμως όχι. Έχει μια ξεχωριστή αύρα ο χώρος. Κ αν και βρίσκεται μέσα σε κόμβο κυκλοφορίας, εντούτοις έχει μια ησυχία.\nΠάντα βιαστικοί -τώρα τελευταία και σκυφτοί- προσπερνάμε... Κι αν κάποιους μας "κνίζει" ένας απόηχος τύψης, τον κατευνάζουμε με το εύκολο άλλοθι: "Έχει τόσες πολλές γωνιές, παλιές και νέες, αυτή η πόλη. Άσε, την επόμενη φορά...". Η δια της αναβολής ματαίωση.\nΑνάλογη εμπειρία βίωσα σ' έναν πρώιμο ανοιξιάτικο περίπατο διασχίζοντας την Αγορά από τον σταθμό στο Μοναστηράκι μέχρι την Διονυσίου του Αρεοπαγίτη στο Θησείο. Κοντοκάθησα σ' ένα βραχάκι κάτω από ένα δέντρο κι άκουσα τα κελαηδίσματα των πουλιών. Πού βρέθηκαν τόσα πουλιά μες στο κέντρο; Θαρρείς και βρήκαν καταφύγιο στην αρχαία σιωπή! Βρέθηκα σ' έναν άλλο κόσμο... Σχεδόν άκουγα αλλοτινές κουβέντες...\n@ Υπατία η Αλεξανδρινή : Όμορφο σχόλιο με μετέφερε σε συναισθήματα που μόνο σε τέτοιους χώρους μπορείς να νιώσεις, είναι σαν να σε περιβάλλουν με μια αύρα αλλοτινή. Βιαστικοί, σκυθρωποί, σκυφτοί και η ζωή φεύγει. Η "δια της αναβολής ματαίωση", να ματαιώνουμε οι ίδιοι τη ζωή μας... Ευχαριστώ για την παρουσία σου εδώ. :)\nΗ "δια της αναβολής ματαίωση" !!\nΝτοκτορά παίρνω .\nΑυτό το μέρος ειδικά κατέχει τα πρωτεία του "αχ θέλω μια μέρα ...."\nγιατί ειδικά αυτό είναι που μου κλέβει την καρδιά κάθε φορά και θέλω να πετάξω απ'το τζάμι του τράμ ή του αυτοκινήτου\n(γιατί το πριν... γκούχ 30 χρόνια δεν λέει πια...)\nΛέγε λέγε εσύ και θα με καταφέρεις ....κάποτε ;-)\nΗ 3η φωτό μμμμ !!!\n@ ξωτικό : Ε δε το δέχομαι αυτό. Πόσο μάλλον στο τώρα. Βρες χρόνο, φτιάξε διάθεση, όπλισε φωτογραφική και ξεκίνα. Άντε να τελειώσω τα δικά μου... και θα ξαναβγω εκεί έξω ;) φιλιά!\nΚαλά Χριστούγεννα, με αγάπη. Σε όλους.\nJacqueline de Romilly, Τα ρόδα της μοναξιάς\n20 + 1 πράγματα που μου έμαθαν τα χρόνια της κρίση...\nΓιάννης Τσαρούχης [ Η Ελλάδα που ζωγράφισα δεν υπά...


Δημητρακάκης Η. Θεόδωρος | Σύνδεσμος Αντιρρησιών Συνείδησης\nΑρνούμαι να γίνω μέρος ενός 'θεατρικού έργου' που με πρόσχημα τη διατήρηση της ειρήνης αναπαριστά πολεμικές μάχες και αναπαράγει βίαιες και εχθρικές συμπεριφορές. Στο θεατρικό αυτό έργο, 'σεναριογράφος' και 'σκηνοθέτης' το σύγχρονο κράτος που αναλαμβάνει να δημιουργήσει συνθήκες έκτακτης ανάγκης και στη συνέχεια να ενεργοποιήσει την κρατική μηχανή που θα πείσει τους πολίτες για τη σπουδαιότητα της εθνικής ενότητας. Το ρόλο των 'ηθοποιών' αναλαμβάνουν επαγγελματίες στρατολάγνοι που με αντάλλαγμα το βόλεμα και μια κάποια εξουσία στήνουν τον ιεραρχικό σκελετό της 'σκηνής'. Τελευταίοι, στρατιώτες-κομπάρσοι θα γεμίσουν τον άδειο χώρο της σκηνής για να ξεκινήσει μια άχαρη θεατρική παράσταση που αποκτηνώνει συμμετέχοντες και θεατές. Θεάματα όπως οι στρατιωτικές παρελάσεις, απώγειο των μιλιταριστικών εκδηλώσεων, μου προκαλούν εμετό, κάθε άλλο παρά εθνική υπερηφάνεια.\nΔέχομαι να κρατήσω το "όπλο" της αλληλεγγύης για όσους αγωνίζονται να δημιουργήσουν ένα καλύτερο αύριο για τους ίδιους και τους συνανθρώπους τους. Με την έμπρακτη καθημερινή αλληλοβοήθεια καταφέρνουν οι καταπιεζόμενοι λαοί να δώσουν τον δικό τους αγώνα ενάντια στη βιαιότητα και οι βασανισμένες ψυχές να σηκώσουν τα προσωπικά τους βάρη.\n'Εχοντας γνωρίσει την αξία του διαλόγου ως διπλωματικό μεσο για την επίλυση διαφορών, έχοντας λάβει μέρος στην επιστημονική κοινότητα του τεχνολογικού κλάδου και έχοντας αξιοποιήσει τα επιτέυγματα της τεχνολογίας για να συνδιαλαγώ με τους ανθρώπους, δεν μπορω να διανοηθώ να μετέχω σε καμιά βίαιη σύγκρουση.\nΠαρασκευή, April 6, 2018


17/07/2018, 23:45 8\nΕίναι μεγάλη και δύσκολη κουβέντα. α) Η θανατική ποινή δεν εξαλείφει την εγκληματικότητα κατά ζωής β) Αν εφαρμοστεί, θα πρέπει να είμαστε σίγουροι πέρα από κάθε αμφιβολία ότι δεν στέλνουμε στα θυμαράκια κάποιον αθώο (δεν ξαναγυρίζει μετά). Ίσως σε ακραίες περιπτώσεις διαπιστωμένων εγκλημάτων να έπρεπε, δεν νομίζω ότι "καλούδια" εγκληματίες μπορούν να συμμορφωθούν και να αφεθούν ελεύθεροι, σίγουρα θα το ξανακάνουν και δεν φταίνε τα επόμενα θύματα.\nΜακάρι να έρθει και εδώ...\nΜακάρι να έρθει και εδώ η θανατική ποινή.. Και θα δεις πως θα γίνουμε κανονική χώρα όσον αφορά την εγκληματικότητα τουλάχιστον.. Προς το παρόν με νόμο Παρασκευόπουλου οι χειρότεροι εγκληματίες κυκλοφορούν ανάμεσα μας ανενόχλητοι..\nΑπλά, όπου ισχύει η θανατική ποινή, υπάρχει πάντοτε η πιθανότητα να εκτελεστεί και κάποιος αθώος.\nΑυτη ειναι ΔΙΚΑΙΩΣΥΝΗ. Το Τεξας δε μασαει, καθαριζει τους φονιαδες, ασπρους, μαυρους, μπεζ, η κιτρινους.\nΒίασε μια γυναίκα και μετά σκότωσε έναν άνθρωπο την ίδια μέρα, αλλά επειδή είναι μαύρος, πρέπει να γλιτώσει την θανατική ποινή. Ε, αν δεν ήθελε να εκτελεστεί, ας μην εγκληματούσε. Άντε μπράβο. Έχουμε βαρεθεί την κλάψα των Αφροαμερικανών και την καραμέλα περί ρατσισμού.\nέχω ζήσει Αμερική και ξέρω\nReverse discrimination λέγεται αυτό. Έτσι και ασκήσεις οποιαδήποτε κριτική σε μειονότητα στις ΗΠΑ, την έβαψες, σου κόλλησαν την ταμπέλα ρατσιστής, ομοφοβικός, μισογύνης κλπ, ενώ εάν εκπρόσωπος μιας μειονότητας κάνει το ίδιο, δεν τρέχει τίποτα, πχ δεν τολμά άσπρος να απολύσει μαύρο από την δουλειά, γιατί μόνο ένας ρατσιστής θα το έκανε, ενώ αν απολυθεί λευκός από μαύρο, θεωρείται αυτομάτως δικαιολογημένη πράξη. Και μειονότητα θεωρείται οποιοσδήποτε δεν είναι λευκός, ετεροφιλόφυλος, Αμερικανός άντρας. Επομένως, αν είσαι τέτοιος, όλα τα δάχτυλα στρέφονται επάνω σου.\nΜπράβο στο Τέξας.\neye for an eye... έτσι θα έπρεπε να γίνεται και εδώ στην Ελλάδα και να δεις που δεν θα υπήρχε εγκληματικότητα... Παρά τώρα όλα τα κ@#@κια έχουν ξαμολυθεί από τις φυλακές ή έρχονται από τις γύρω χώρες για να σκοτώσουν και να κλέψουν.


GR BASKET ANALYSIS: Εύκολα και όμορφα...\nΟ Παναθηναϊκός ξεπέρασε εύκολα το εμπόδιο της Ζιέλονα Γκόρα παίρνοντας την άτυπη ρεβάνς για την ήττα στον 1ο γύρο, αλλά και το εισητήριο για το Top-16. Οι Πράσινοι παίζοντας για ακόμα μια φορά γρήγορο και θεαματικό μπάσκετ στο ΟΑΚΑ έριξαν 30άρα στους Πολωνούς επικρατώντας με 82-51. Έκαναν το 5-4 και ταξιδεύουν τελευταία αγωνιστική για το Κάουνας, σε ένα αδιάφορο ματς, αφού αμφότεροι έχουν προκριθεί.\nMVP μακράν του 2ου ο Νικ Καλάθης που αποτελεί φέτος την ατμομηχανή του Παναθηναϊκού. Χθες πραγματοποίησε μεγάλη εμφάνιση καθώς έκανε τα πάντα μέσα στο παρκέ (18 π. με 4/4 διπ - 3/4 τριπ. - 5 ρ. - 7 ασ. - 3 κλ.). Εξαιρετικός και ο Γκιστ (14 π. - 6 ρ.) που αποτελεί τον παίκτη στην άμυνα που καλύπτει τους χώρους και για τους υπόλοιπους. Θετική η παρουσία των περισσότερων παικτών, με τον Φελντέιν να είναι αρκετά άστοχος (1/8 τριπ.).\nΟ Παναθηναϊκός μπήκε από την αρχή σοβαρά στο ματς και με εξαίρεση το 1ο δεκάλεπτο (26-23), "έπνιξε" τους Πολωνούς με το καταιγιστικό του up-tempo μπάσκετ. Πραγματικά αξίοζει να δείτε τα highlights καθώς οι πράσινοι έβγαλαν και ωραίες φάσεις.\nΗ διαφορά 14 πόντων του ημιχρόνου (47-33), μεγάλωσε ακόμα πιο πολύ στο τέλος της 3ης περιόδου (67-47) με αποτέλεσμα ο Τζόρτζεβιτς να χρησιμοποιήσει για αρκετό χρόνο στο τέλος τους νεότερους Χαραλαμπόπουλο και Παπαγιάννη.\nΤο μόνο που έχουμε επισημάνει ξανά από αυτό το ιστολόγιο, είναι πως ο Καλάθης λόγω έλλειψης PG αναγκάζεται και παίζει 30+ λεπτά σε κάθε ματς. Αν και δεν φαίνεται ότι έχει επιβαρυνθεί, δείχνει φρέσκος και ορεξάτος να πιέσει και στην άμυνα. Απλά το σημειώνουμε καθώς δεν πρέπει να ξεχάσουμε πως ήταν βασικός και στο Ευρωμπάσκετ, έχοντας πολύ χρόνο συμμετοχής με την Εθνική και ας ελπίζουμε και ευχηθούμε πως δε θα βγάλει κάποιο τραυματισμό όπως οι Σπανούλης, Πρίντεζης, Σλούκας κλπ παίκτες που αγωνίστηκαν με την Εθνική.\nΑναρτήθηκε από Λευτέρης Μυλωνάς στις 7:55 μ.μ.\nΕτικέτες Παναθηναϊκός Ζιέλονα Γκόρα, Panathinaikos Zielona Gora Euroleague highlights


10η ημέρα – Δύο λάθη και ο Coma ξέφυγε 18 λεπτά – enduro.gr\n10η ημέρα – Δύο λάθη και ο Coma ξέφυγε 18 λεπτά\nΑπλή διαδρομή , 504 km\nΕιδική διαδρομή, 176 km\nΑπλή διαδρομή , 183 km\nΕπιστροφή για Αργεντινή\nΔύο λάθη του Γάλλου και ο Ισπανός την έκανε 18’10’’ την διαφορά μετά την 10η ημέρα, πλέον με το αγώνα να έχει μεταφερθεί στην Αργεντινή. Μετά την πολύ μεγάλη απλή διαδρομή των 504 χιλιομέτρων, με τους αναβάτες να εκκινούν στις 04:30 το πρωί από το Copiapo της Χιλής, η χρονομετρημένη ειδική των 176 χιλιομέτρων έμελλε να προκαλέσει με την δυσκολία της.\nΟ περσινός νικητής Marc Coma (1-KTM) τελείωσε την ειδική σε 3ώρες06’35’’ με τον Cyril Despres (2-KTM) να ακολουθεί μετά από 9’56’’ λεπτά και τον ομόσταυλό του Ruben Faria (11-KTM) να ακολουθεί τρίτος με 13’22’’ λεπτά. Μεγάλος χαμένος της σημερινής ημέρας είναι ίσως ο Helder Rodrigues (4-Yamaha) που προηγούταν 10 χιλιόμετρα κατά 2 λεπτά του Coma και ένα πλοηγικό λάθος του στέρησε όχι μόνο μια κατά πάσα πιθανότητα νίκη, αλλά και μεγάλωσε η διαφορά του, στην γενική, στην μιάμιση ώρα, με τον τρίτο Χιλιανό Francesco Lopez (3-Aprilia) που τερμάτισε 5ος στην ειδική.\nΟ Mark Coma δηλώνει: «Ήταν λίγο πολύ μια δύσκολη ειδική διαδρομή. Ξέρουμε ότι η (περιοχή) Fiambala ανήκει στις σκληρές ημέρες του Rallye. Χρειάστηκε αρκετή πλοήγηση, ένα κομμάτι σε λεπτούς αμμόλοφους. Μετά ήταν περίπλοκη η πλοήγηση σε ένα φαράγγι. Χάσαμε για λίγο την σωστή διαδρομή, αλλά βρήκαμε την σωστή έξοδο. Μένουν ακόμα δύο σκληρές ημέρες. Είναι ωραία να νικάς, αλλά μένουν άλλες δυο ημέρες. Από την αρχή της ημέρες όλα κυλήσανε καλά. Ήμουν πίσω στην σειρά και στο τέλος ο γρηγορότερος.»\nΟ Cyril Despres δήλωσε: «Έκανα ένα τεράστιο λάθος στο 120ο χλμ , ενώ πήγαινα καλά. Διάβασα λάθος το σημείο κατεύθυνσης , 17 αντί 117 και μαζί με τον Verhoeven μπήκαμε σε πετρώδη περιοχή. Εκεί χάσαμε πολύ χρόνο. Στα τελευταία χιλιόμετρα ήρθε άλλο ένα λάθος. Έπεσα σε μια τρύπα με λάσπη και δεν μπορούσα να φύγω. Πρέπει να έχασα εκεί δέκα λεπτά παλεύοντας. Πίστευα ότι θα μου έπαιρνε περισσότερα λεπτά. Αυτή ήταν μια άσχημη ημέρα. Έτσι είναι τα Rallye-Raid, με καλές και άσχημες ημέρες.»\nΟ Σίμος Ταμπαξής (101-Sherco) τερματίζει στην 55η θέση ολοκληρώνοντας την διαδρομή σε 04ώρες52’44’’. O Βασίλης Ορφανός (97-Aprilia) δεν φάνηκε στα αποτελέσματα του οργανωτή και ούτε στην λίστα των 96 αναβατών της εκκίνησης για την 11η ημέρα. Η εγκατάληψη\nΣτα Quad είχαμε την πρώτη νίκη ειδικής του Αργεντινού Jorge Santamarina (273-Honda) στο φετινό Rallye Dakar 2011. Με συνολικό χρόνο 4ώρες14’49’’ ήρθε πρώτος για μόλις 8 δευτερόλεπτα του συμπατριώτη του Sebastian Halpern (255-Yamaha) που τερμάτισε δεύτερος. Τρίτος ο Πολωνός Loukasz Laskawiec (269-Yamaha). Στην γενική προηγείται ο Alejandro Patronelli (252-Yamaha) σταθερά και με ασφάλεια.\nΦωτογραφίες: dakar.com DPPI\nBy enduro.gr| 2016-10-27T09:44:31+00:00\t12th January 2011|Categories: Rally|Tags: Marc Coma, video, Διεθνές|


Νέος αθλητικός πόλος έχει εμφανιστεί εδώ και λίγους μήνες στην Κεφαλονιά και αφορά στην επιτραπέζια αντισφαίριση - Εφημερίδα Κεφαλονιά\nΝέο σωματείο προσκαλεί τους κατοίκους της Κεφαλονιάς να γνωρίσουν την επιτραπέζια αντισφαίριση κάθε Δευτέρα, Τέταρτη και Πέμπτη από της 16:00 έως της 19:00 στο κλειστό γυμναστήριο στο Αργοστόλι.\nΝέος αθλητικός πόλος έχει εμφανιστεί εδώ και λίγους μήνες στην Κεφαλονιά κι αφορά στην επιτραπέζια αντισφαίριση. Ένα σωματείο, το οποίο δημιουργεί πρωτόγνωρη κατάσταση για το άθλημα όχι μόνο στο υπέροχο νησί, αλλά γενικά στο Ιόνιο! Μιλάμε για τον «Αθλητικό Σύλλογο Επιτραπέζιας Αντισφαίρισης Κεφαλονιά», Α.Σ..Ε.Α. ΚΕΦΑΛΟΝΙΑ ο οποίος ιδρύθηκε τον Ιούλιο του 2019 με έδρα το Αργοστόλι και πολύ σύντομα έγινε μέλος της Ε.Φ.Ο.Επ.Α. ώστε ν’ αρχίσει από φέτος και την αγωνιστική δραστηριότητα. Έχει ήδη 30 ενεργά μέλη και 20 αθλητές κι αθλήτριες. Θέλει ν’ αναπτύξει το άθλημα σε όλο το νησί κι έχει στόχο τη δημιουργία των εξής τμημάτων:\nΥπεύθυνος προπονητής είναι ο Πολυχρόνης Πολίτσης, ο οποίος είχε την ιδέα κι «έτρεξε» την προσπάθεια για την ίδρυση του συλλόγου. Ο πρώην διεθνής αθλητής με αναπηρίες στην κλάση 6 και νυν ομοσπονδιακός προπονητής της Ε.Α.Ο.Μ Α.με.Α. έχει μετακινηθεί από το καλοκαίρι του 2018 από την Αθήνα στην Κεφαλονιά για μόνιμη εγκατάσταση. Οι εγγραφές σωματείου για νέα παιδιά και μεγάλους ξεκινάνε από 8 Ιανουαρίου στο τηλ. 6985915787 κύρια Σοφία Μελέτη , 6970016860 κύριος Πολίτσης. για τα έξης τμήματα :\nΟ Α.Σ.Ε.Α. Κεφαλονιά συγκρότησε ήδη ανδρική ομάδα με αθλητές χομπίστες. Η βοήθεια της οικογένειας Κολαΐτη και των μελών του σωματείου έδωσαν την ευκαιρία στους αθλητές οι οποίοι παίζουν μόνο 6 με 8 μήνες, να συμμετάσχουν για πρώτη φορά σε πανελλήνιους αγώνες . Είναι οι Χριστόφορος Βαβάσης, Γεράσιμος Κακούρης, Ιωάννης Παρασχάκης Χρήστος Καλλιβωκάς και Ισίδωρος Κοκολάκης. Η ομάδα μετέχει στο Α’ Τοπικό πρωτάθλημα Δυτικής Ελλάδας και τον 1ο όμιλο και σε πέντε αγώνες έως τώρα εμφανίζει 1 νίκη και 4 ήττες. Στον 1ο γύρο έχασε και τις 4 αναμετρήσεις της με σκορ 4-1, 4-0, 4-1, 4-0 από την ΑΕΚ Πατρών, τον Ποσειδώνα Λουτρακίου, τον Διογένη Πάτρας και τον Αρίωνα Αμαλιάδας αντίστοιχα. Στην έναρξη του 2ου γύρου κατέβαλλε την ΑΕΚ Πατρών με 4-2. Η ομάδα δίνει τους τελευταίους αγώνες στην Πάτρα 4/1/20 για το Α’ Τοπικό πρωτάθλημα Δυτικής Ελλάδας και τον 1ο όμιλο.\nΟ Παύλος Παπαδάτος φαίνεται να τα έσπασε οριστικά με την ΝΔ ή τουλάχιστον με την ΝΔ του Κυριάκου Μητσοτάκη


Asteras-Drepaniakos: Ξυπνησέ αργά\nΆργησε να μπεί στο παιχνίδι ο Αστέρας Δρεπανιακος και ηττήθηκε δίκαια με 3-0 απο τον Α.Ο. Χαλκίδας.\nΤο πρώτο ημίχρονο ξεκίνησε με την Χαλκίδα να πιέζει ασφυκτικά χωρίς να αφήνει χώρο στον Αστέρα που αντιδρούσε μόνο με μεγάλες μπαλιές τις οποίες καθάριζαν εύκολα οι αμυντικοί της Χαλκίδας.\nΠαρόλα αυτά ευκαιρίες δεν υπήρχαν και τα γκολ ήταν πάλι "δώρα" της άμυνας του Αστέρα. Στο 12' μεγάλη μπαλιά στην πλάτη της άμυνας, ο Πιτερός και οι αμυντικοί δεν κινήθηκαν έγκαιρα προς την μπάλα, ο Μαστρογιάννης το εκμεταλεύτηκε και κρέμασε τον Πιτερό για το 1-0. Η πίεση της Χαλκίδας δεν έφερνε ευκαιρίες έφερε όμως το 2-0, στο 21', όταν ο Καχριμάνης πιεζόμενος γύρισε την μπάλα στον Πιτερό αυτός δεν έκανε σωστή εκτίμηση, η μπάλα πέρασε πάνω απ΄το πόδι του και κατέληξε στα δίχτυα. Στο 36' η Χαλκίδα είχε δοκάρι με τον Δασκαλάκη. Στο 28' στη μοναδική παρουσία του Αστέρα στα καρέ της Χαλκίδας ο Σταυρόπουλος ζήτησε πέναλτι όταν σε σουτ που επιχείρησε η μπάλα βρήκε σε χέρι αμυντικού.\nΣτο δεύτερο ημίχρονο δεν θα ήταν υπερβολή να πούμε ότι επιτέλους υπήρχαν δύο ομάδες μέσα στο γήπεδο καθώς στο πρώτο μέρος ο Αστέρας ήταν ανύπαρκτος. Σε αυτό βοήθησαν και κάποιες εσωτερικές αλλαγές που έγιναν, με τον Σταυρόπουλο να περνάει στην επίθεση και το Μανέτα στο δεξί άκρο.\nΟ Αστέρας στο β' μέρος δεν κατέβηκε απλά στο γήπεδο αλλά για 20 λεπτά κυνήγησε και το θαύμα χάνοντας διαδοχικές ευκαιρίες. Στο 47' ασυνεννοησία της άμυνας της Χαλκίδας ο Σταυρόπουλος μπήκε στη φάση αλλά τελευταία στιγμή τον πρόλαβε ο Μόνος. Στο 49' τεράστια ευκαιρία για τον Αστέρα όταν σε σέντρα του Μανέτα ο Σταυρόπουλος δεν θα προλάβει να κάνει την κεφαλιά για το 2-1. Στο 58' σουτ του Μανέτα απ'το πλάι το οποίο θα περάσει άουτ. Στο 63' φάουλ του Ισούφι, πολλοί παίχτες του Δρεπάνου πάνω στη μπάλα, αλλά ο Μόνος θα απεκρούσει με τα πόδια σε κόρνερ. Στο 73' φάουλ του Μπουτσικάκη για την Χαλκίδα θα περάσει ελάχιστα άουτ. Στο 78' η Χαλκίδα θα διαμαρτυρηθεί για πέναλτι πάνω στον Παπαϊωάννου. Το σκόρ έκλεισε ο Παπαϊωάννου στις καθυστερήσεις ο οποίος στην αντεπίθεση πέρασε και τον Πιτερό και πλάσαρε για το τελικό 3-0.\nΑναρτήθηκε από Asteras-Drepaniakos στις 1:04 π.μ.


Έχω καθυστέρηση αλλά δεν είμαι έγκυος – Τι φταίει; - Onmed.gr\nΗ καθυστέρηση της περιόδου αναμφίβολα βάζει μια γυναίκα σε σκέψεις... Εάν όμως έχει αποκλείσει το ενδεχόμενο εγκυμοσύνης, ποια μπορεί να είναι η αιτία της καθυστέρησης.\nΔιαβάστε παρακάτω πέντε λιγότερο ή περισσότερο σοβαρές αιτίες που μπορεί να κάνουν την περίοδο να έρθει αργότερα από τη συνήθη ημερομηνία.\nΕάν ο Δείκτης Μάζας Σώματος πέσει κάτω από το 18-19, είναι πολύ πιθανό η περίοδος να έρχεται καθυστερημένα ή να μην έρχεται καθόλου κάποιους μήνες. Αυτό δεν εξαρτάται άμεσα από το Δείκτη Μάζας Σώματος βέβαια. Διαταραχές όπως η ανορεξία και η βουλιμία επηρεάζουν τη φυσιολογική απελευθέρωση ορμονών απαραίτητων για να είναι ο κύκλος της περιόδου σταθερός. Το ίδιο παρατηρείται συχνά και από την έντονη σωματική άσκηση. Η φύση έχει προνοήσει ώστε η γυναίκα να μην μπορεί να μείνει έγκυος όταν το σώμα της έχει καταπονηθεί πολύ, κάτι που ισχύει και στις δύο παραπάνω περιπτώσεις.\n2. Αυξημένο στρες\nΤο έντονο στρες μπορεί να προκαλέσει τη λεγόμενη υποθαλαμική αμηνόρροια. Ο υποθάλαμος είναι μια περιοχή του εγκεφάλου που ελέγχει πολλές από τις ορμόνες της περιόδου και είναι ιδιαίτερα ευαίσθητος στο στρες. Μια μετακόμιση, ένας χωρισμός ή η απώλεια ενός αγαπημένου προσώπου είναι μερικοί μόνο από τους λόγους που μπορεί να εξηγήσουν την ύπαρξη στρες και την επακόλουθη απουσία περιόδου.\n3. Διαταραχές του θυρεοειδούς\nΟ θυρεοειδής είναι ένας αδένας που βρίσκεται στο λαιμό και ελέγχει το μεταβολικό ρυθμό. Αλληλεπιδρά με άλλα επιμέρους συστήματα ώστε να εξασφαλιστεί η ομαλή λειτουργία του οργανισμού. Τόσο ο υπερθυρεοειδισμός όσο και ο υποθυρεοειδισμός επηρεάζουν τον κύκλο της περιόδου και μπορεί να προκαλέσουν την καθυστέρηση.\nΟι ορμονικές διαταραχές που συνοδεύουν το σύνδρομο επηρεάζουν την παραγωγή οιστρογόνων, προγεστερόνης και τεστοστερόνης. Ανάλογα με τη σοβαρότητα του συνδρόμου, η περίοδος μπορεί να καθυστερεί σημαντικά ή να μην έρθει καθόλου (αμηνόρροια).\nΧρόνιες παθήσεις όπως η κοιλιοκάκη (δυσανεξία στη γλουτένη) επιβαρύνουν σημαντικά τον οργανισμό εάν δε χορηγείται ειδική αγωγή. Αυτή η καταπόνηση αποτρέπει τη φυσιολογική έκβαση του κύκλου.\nΔεν αποκλείεται μια γυναίκα να περνά εμμηνόπαυση ακόμη και πριν τα 40. Εκτός από τη σημαντική καθυστέρηση της περιόδου και την περιστασιακή αμηνόρροια, άλλα συμπτώματα της πρόωρη εμμηνόπαυσης είναι οι εξάψεις, η νυχτερινή εφίδρωση και η κολπική ξηρότητα.


Ντορέττα Παπαδημητρίου: Κέρδισε την "πρωτιά", αλλά... - alterinfo.gr\nΝτορέττα Παπαδημητρίου: Κέρδισε την “πρωτιά”, αλλά…\nΚαι δεν είναι τυχαίο πώς άξια διεκδίκησε και κέρδισε την πρώτη θέση με «αντίπαλο» τον Ηλία Βρεττό. Όμως η συμμετοχή της στο σόου του ΑΝΤ-1 Dancing with the Stars φαίνεται να της «κόστισε» προσωπικά καθώς η σχέση της με τον Αντίνοο Αλμπάνη έλαβε τέλος και το dancing οδήγησε στον χωρισμό.\nΤο ζευγάρι αντιμετώπιζε προβλήματα από τις αρχές του περασμένου Δεκέμβρη και δυστυχώς όσο περνούσε ο καιρός αντί αυτά να λύνονται μεγάλωναν. Κι αυτό ήταν το μεγάλο της μυστικό. Ένα θέμα που ενοχλούσε την Ντορέττα Παπαδημητρίου και δεν ήθελε να το συζητήσει.\nΣύμφωνα με άτομα από το φιλικό τους περιβάλλον η εμφάνιση της στο Dancing with the Stars ήταν κάτι που δεν άρεσε στον ηθοποιό ο οποίος το έδειξε και με τη στάση του απέναντι της. Δεν είναι τυχαίο ότι δεν πήγε ποτέ σε κανένα live ενώ τις Κυριακές που το twitter έπαιρνε φωτιά από ανώνυμους και επώνυμους που σχολίαζαν τις εκπληκτικές επιδόσεις της Ντορέτας Παπαδημητρίου, εκείνος δεν αναφερόταν ποτέ στη σύντροφό του. Αντιθέτως μιλούσε με φίλους για άλλα θέματα.


Το πείραμα του Ερατοσθένη – ΠΑΝΤΑ ΧΑΜΟΓΕΛΑΜΕ\n28 Μαρτίου, 2016 28 Μαρτίου, 2016 geopela1 σχόλιο στο Το πείραμα του Ερατοσθένη\nΤο Λιβάνειο Γυμνάσιο Καρδαμύλων μετείχε την Δευτέρα 21 Μαρτίου 2016 σε ένα πανελλήνιο πείραμα μέτρησης της Ακτίνας της Γης.\nΣτην δραστηριότητα αυτή μετείχε η Β΄ τάξη με 20 παρόντες μαθητές/ μαθήτριες .\nΛίγα λόγια για τον Ερατοσθένη και το «πείραμά του».\nΩς νέοι «Ερατοσθένηδες» καλεστήκαμε να προσπαθήσουμε και εμείς …. με χρήση υπολογιστών, ηλεκτρονικού ταχυδρομείου, google earth και ότι άλλο μπορείτε να φανταστείτε.\n«Το πείραμα του Ερατοσθένη» για το έτος 2016\nΤο πανελλήνιο πρόγραμμα οργανώθηκε από τα Εργαστηριακά Κέντρα Φυσικών Επιστημών (ΕΚΦΕ) Σερρών, Κατερίνης, Σπάρτης, 1ο Ηρακλείου και Μυτιλήνης, με την υποστήριξη της Πανελλήνιας Ένωσης Υπεύθυνων ΕΚΦΕ (ΠΑΝΕΚΦΕ). Σε αυτό το πρόγραμμα μετείχαν σύμφωνα με τους διοργανωτές πάνω από 370 σε όλη την Ελλάδα.\nΓια το πείραμα οι μαθητές οργανώθηκαν σε 4 ομάδες των 5 μαθητών οι οποίοι ανέλαβαν ο καθένας από μια συγκεκριμένη εργασία : Αρχηγός/εμψυχωτής, χειριστής κατακόρυφου πήχη, χειριστής μέτρου για την μέτρηση της σκιάς, καταγραφείς μετρήσεων.\nΧρησιμοποιήσαμε …. για να το διασκεδάσουμε λίγο παραπάνω δύο μαθητές, ένα καλάμι και ένα μολύβι.\nΔημιουργήσαμε ορθογώνια τρίγωνα χρησιμοποιώντας το γνωστό «οικοδομικό αλφάδι» …. οι μετρήσεις ξεκίνησαν περίπου στις 12h 20min, ολοκληρώθηκαν στις 12h 30min ενώ οι μεσουράνηση του ήλιου συνέβη στις 12h 23min περίπου. Οι μαθητές εργάσθηκαν με μεγάλη συνέπεια και μεθοδικότητα και κατάφεραν να φέρουν σε πέρας την όλη προσπάθεια αρκετά οργανωμένα και με υπευθυνότητα.\nΧρησιμοποιώντας την μέση τιμή της σκιάς από τις 4 μετρήσεις των ομάδων προσδιορίσθηκε η ακτίνα της Γης ίση με την τιμή : 6144 km (σφάλμα 3,5% από την πραγματική τιμή). Για το αποτέλεσμα των μετρήσεων έχουμε να πούμε ότι ήταν αρκετά ικανοποιητικό το σφάλμα.\nΟι μετρήσεις μας «κατατέθηκαν» στο πρόγραμμα που οργανώθηκε από τα Εργαστηριακά Κέντρα Φυσικών Επιστημών (ΠΑΝ.ΕΚΦΕ).\nΓια λογαριασμό της ομάδας του πειράματος\nΚοντός Γεώργιος, Μαθηματικός\nΣτείρου Μαριάνθη, Μαθηματικός\nKατηγορίες ΕΚΠΑΙΔΕΥΣΗΕτικέτες ΓΗ\nΜια σκέψη σχετικά μέ το “Το πείραμα του Ερατοσθένη”\nMIRONIA ILIAS 30 Μαρτίου, 2016 — 10:25 μμ\nPrevious Αναταραχή στην Ειδομένη με νέες πληροφορίες για άνοιγμα των συνόρων\nNext Ηπιότερα μέτρα λόγω πλεονάσματος


Προτάσεις για έξοδο από την ''κρίση'': Μεγάλες οι φιλοδοξίες των Κινέζων στην Ελλάδα\nΣτο μικροσκόπιο της ΗΒ οι κινεζικές επενδύσεις στην Ελλάδα με αφορμή την επίσκεψη Σι Τζινπίνγκ.\n«Πώς η Κίνα διευρύνει την επιρροή της στην Ευρώπη μέσω επενδύσεων στην Ελλάδα», είναι ο τίτλος εκτενούς άρθρου στην διαδικτυακή έκδοση της οικονομικής Handelsblatt με αφορμή την επίσκεψη του Κινέζου=προέδρου Σι Τζινπίνγκ στην Ελλάδα.\nΌπως σημειώνει η εφημερίδα, «[…] όταν ο Σι Τζινπίνγκ θα έχει συναντήσει τον Έλληνα πρωθυπουργό Κυριάκο Μητσοτάκη στο Μέγαρο Μαξίμου, δεν θα είναι η πρώτη χειραψία μεταξύ των δυο ανδρών. Συναντήθηκαν μόλις πριν από μια εβδομάδα στη Σαγκάη όπου ο Έλληνας πρωθυπουργός συμμετείχε στην εμπορική έκθεση Expo για να προσελκύσει κινέζους επενδυτές. "We are open for business", προανήγγειλε ο Μητσοτάκης σε συνέντευξή του στην κρατική CGTN. Δεν χρειάζεται να το πει δεύτερη φορά στους Κινέζους που έχουν ανακαλύψει ήδη προ πολλού την Ελλάδα».\nΑναφερόμενη στο ενδιαφέρον των Κινέζων για την ελληνική αγορά ακινήτων, με βασικό κίνητρο βέβαια την απόκτηση χρυσής βίζας, η HB σημειώνει ότι αυτό που ενδιαφέρει τον Σι Τζινπίνγκ είναι επίσης οι επενδύσεις. «Αλλά σε πολύ μεγαλύτερο εύρος. Από το 2005 η Κίνα έχει επενδύσει 7,5 δις ευρώ στην Ελλάδα, περισσότερα από κάθε άλλη χώρα. Τη Δευτέρα ο Κινέζος πρόεδρος επισκέπτεται "το δικό του" λιμάνι», γράφει η εφημερίδα παραπέμποντας στην επίσκεψη του Σι Τζινπίνγκ στον Πειραιά.\nΣύμφωνα πάντως με την ΗΒ, «οι επενδύσεις στην Ελλάδα δεν αποφέρουν στο Πεκίνο μόνον οικονομικά οφέλη αλλά έχουν και πολύτιμες πολιτικές αποδόσεις: λαμβάνοντας υπόψη τους Κινέζους επενδυτές, το 2017 ο τότε πρωθυπουργός Τσίπρας μπλόκαρε στο Συμβούλιο Ανθρωπίνων Δικαιωμάτων του ΟΗΕ ένα επικριτικό για την κατάσταση των ανθρωπίνων δικαιωμάτων στην Κίνα ψήφισμα των 28 χωρών μελών της ΕΕ. Η Κίνα είχε επαινέσει δημοσίως την "ορθή στάση" της Ελλάδας».


Το Βόρειο Αιγαίο στην Kavala Expo 2015\nΣτη Διεθνή έκθεση Τροφίμων Αnuga η οποία ξεκίνησε το Σάββατο και θα ολοκληρωθεί στις 14 Οκτωβρίου στο εκθεσιακό κέντρο Koelnmesse της Κολωνίας στη Γερμανία λαμβάνει μέρος η Περιφέρεια Βορείου Αιγαίου.\nΗ εν λόγω έκθεση θεωρείται ως μία από τις κορυφαίες του κλάδου στο κόσμο και διοργανώνεται κάθε δύο χρόνια εναλλάξ με τη SIAL του Παρισίου. Απευθύνεται αποκλειστικά σε εμπορικούς επισκέπτες. Στη προηγούμενη διοργάνωση το 2013 οι εμπορικοί επισκέπτες ξεπέρασαν τους 200.000.\nΕπίσης, η Περιφέρεια Βορείου Αιγαίου θα συμμετάσχει στη διεθνή έκθεση KAVALAEXPO, η οποία διοργανώνεται κάθε χρόνο από το Επιμελητήριο Καβάλας στο εκθεσιακό κέντρο Νέας Καρβάλης. Η φετινή διοργάνωση θα πραγματοποιηθεί από το Σάββατο 17 έως τη Τετάρτη 21 Οκτωβρίου. Απευθύνεται πρωτίστως στο ευρύ καταναλωτικό κοινό και τους εμπορικούς επισκέπτες της Ανατολικής Μακεδονίας και της Θράκης ενώ την επισκέπτονται επίσης πολλοί Τούρκοι εμπορικοί αντιπρόσωποι και τουρίστες (προερχόμενοι κυρίως από την ευρύτερη περιοχή της Κωνσταντινούπολης) καθώς και βούλγαροι, Σέρβοι, Ρουμάνοι και Ρώσοι επισκέπτες της Καβάλας και της Μακεδονίας γενικότερα.


Η πλάνη των Ισραηλινών και των υποστηρικτών τους: Οι Παλαιστίνιες μάνες ο μεγάλος «εχθρός» - Apopseis\napopseisfeatured, Τραμπ, Ισραήλ, Παλαιστίνιοι, Νετανιάχου, Γάζα, Bibi, Patrick Buchanan\nΜέχρι την ανατρεπτική κίνηση Τράμπ, η Ουάσινγκτον συμβάδιζε με τη διεθνή θέση πως το τελικό καθεστώς της Ιερουσαλήμ θα πρέπει να προκύψει από μια συμφωνία ειρήνης βασισμένη σε “δυο κράτη”, ένα εβραικό και ένα παλαιστινιακό με τη Δυτική Ιερουσαλήμ ως πρωτεύουσα του Ισραήλ και την Ανατολική ως πρωτεύουσα της Παλαιστίνης. Το επιχείρημα Τράμπ (και του Ισραήλ) ήταν πως με τη μονομερή αναγνώριση της Ιερουσαλήμ ως πρωτεύουσας του Ισραήλ, υλοποιούσε μια προεκλογική του υπόσχεση αλλά και πως η απόφασή του θα προωθούσε την ειρήνη στο μέτωπο Ισραήλ- Παλαιστινίων.\nΗ άλλη επιτυχία στην οποία αναφέρεται ο αμερικανός σχολιαστής υπήρξε η πιο πρόσφατη απόφαση το Προέδρου Τράμπ να αποσύρει τη χώρα του από την πολυμερή διεθνή συμφωνία που υπεγράφη το 2015 και που αφορούσε στον τερματισμό του πολεμικού πυρηνικού προγράμματος του Ιράν, με αντάλλαγμα τον τερματισμό διεθνών κυρώσεων, κυρίως οικονομικών, που επέβαλε το Συμβούλιο Ασφαλείας του ΟΗΕ στο Ιράν λόγω τη πολιτικής του στο ζήτημα αυτό.\nΗ συμφωνία αυτή θεωρήθηκε ως το κορυφαίο επίτευγμα της Προεδρίας Μπαράκ Ομπάμα και ολοκληρώθηκε παρά τις εντονότατες αντιδράσεις του Ισραήλ και των υποστηρικτών του στις ΗΠΑ. Ο τότε υποψήφιος για την Προεδρία Τράμπ καταφέρθηκε εναντίον της συμφωνίας και υποσχέθηκε την αποχώρηση των ΗΠΑ από αυτή σε περίπτωση εκλογής του. Τυπικός δε εκπρόσωπος των φιλοϊσραηλινών δυνάμεων στις ΗΠΑ που πολέμησε τη συμφωνία με νύχια και με δόντια υπήρξε και ο νεοσυντηρητικός John Bolton, που σήμερα φιγουράρει ως Σύμβουλος Εθνικής Ασφαλείας του Τράμπ.\nΗ άλλη όψη του νομίσματος βάσει της οποίας ο Buchanan διαπιστώνει πως οι επιτυχίες του Νετανιάχου δεν θα διατηρηθούν μακροπρόθεσμα, είναι το δημογραφικό: πως δηλαδή μακροπρόθεσμα, η δημογραφική δυναμική στο Ισραήλ, στη κατεχόμενη από τους Ισραηλινους Δυτική Όχθη του Ιορδάνη ποταμού, και στη Λωρίδα της Γάζας, είναι τέτοια που θα καταντήσει τους Εβραίους μειονότητα μέσα στο ίδιο το Ισραήλ. Εδώ εντοπίζεται και η ανησυχία/αγωνία της πρωθυπουργού Γκόλτα Μέιερ (πρωθυπουργού στο πόλεμο του 1973) που έλεγε πως δεν φοβάται τις αραβικές στρατιές αλλά τις Παλαιστίνιες μανάδες. Συναφείς υπήρξαν και οι θέσεις/αντιλήψεις του γνωστού Στρατηγού Μοσιέ Νταγιάν, που θεωρούσε λανθασμένη την συνεχή κατοχή της Δυτικής Όχθης και των Υψωμάτων Γκολάν από το Ισραήλ και, πιο πρόσφατα, του τέως Πρωθυπουργού Εχούντ Μπαράκ. Υπάρχουν επιπλέον και πολλοί Ισραηλινοί που συμμερίζονται τέτοιες απόψεις. Αποτελούν όμως μειονότητα.\nΠριν ένα περίπου μήνα δημοσιεύθηκαν στο Ισραήλ τα αποτελέσματα της ετήσιας απογραφής πληθυσμού. Καταγράφεται αύξηση του πληθυσμού στα 8.4 εκ. με ποσοστό αύξησης κατά 1.9% από το προηγούμενο έτος. Οι Ισραηλινοί χαιρέτισαν το γεγονός πως υπήρχαν 168 χιλ. γεννήσεις το 2017 αλλά και 35% αύξηση μεταναστών κυρίως από τη Ρωσία, την Ουκρανία και τη Γαλλία.\nΑπό τα 8.4 εκ. τα 74.9% είναι εβραϊκής καταγωγής (6.3 εκ.) τα 20.7% είναι Παλαιστίνιοι (1.75 εκ. μουσουλμάνοι και χριστιανοί από το αρχικό πληθυσμό του 1948). Βάση της εικόνας αυτής οι Εβραίοι κυριαρχούν στα σύνορα του 1948. Εάν όμως στα 1.75 εκ. συμπεριληφθούν και οι πληθυσμοί από τη Δυτική Όχθη που καταλήφθηκε το 1967 σε συνδιασμό και με αυτούς τη Λωρίδας της Γάζας που βρίσκονταν υπο κατοχή μέχρι το 2005, τότε η εικόνα αλλάζει δραματικά.\nΤο 2014 οι πληθυσμοί αυτοί ήταν 2.79 εκ. στη Δυτική Όχθη και 1.76 εκ. στη Γάζα, σύνολο 4.55 εκ. Μαζί με τον 1.75 εκ. των Παλαιστινίων που είναι Ισραηλινοί πολίτες το σύνολο είναι 6.3 εκ. Παλαιστινίων στο Ισραήλ και στα παλαιστινιακά εδάφη. Ο αριθμός αυτός είναι ίσος με τον αριθμό των Εβραίων στα σύνορα του 1948! Και εδώ δεν συμπεριλαμβάνεται η αύξηση του πληθυσμού των Παλαιστινίων από το 2014, ούτε και βέβαια οι αραβικοί πληθυσμοί των κατεχομένων Υψωμάτων του Γκολάν.\nΚαι απ´εδώ αρχίζει η μεγάλη πλάνη των Ισραηλινών και των υποστηρικτών τους. Μέχρι σήμερα η επίσημη ισραηλινή θέση είναι η πολιτική των “δυο κρατών”, αλλά με την Ιερουσαλήμ “αδιαίρετη” και πρωτεύουσα του Ισραηλινού κράτους. Στη πράξη όμως το εβραικό κράτος:\nα) αρνείται να αποχωρήσει από τη Δυτική Όχθη,\nβ) συνεχίζει να ακολουθεί μια καλοσχεδιασμένη στρατηγική πολιτική εποικισμού στη Δυτική Όχθη και που αποσκοπεί στον κατακερματισμό της ώστε να μην μπορεί να ιδρυθεί εκεί στη πράξη παλαιστινιακό κράτος και\nγ) και ίσως πιο ενδεικτικό των προθέσεών του είναι πως αρνείται, από το 1948, να διατυπώσει με σαφήνεια ποια είναι τα σύνορά του ώστε να ζεί, όπως δικαίως απαιτεί, με ασφάλεια.\nΣτο σημείο αυτό και με αναφορά στη κατάσταση στη Λωρίδα της Γάζας, η ισραηλινή θέση είναι πως αποκρούει επιθέσεις από τους Παλαιστίνιους που προσπαθούν να διαρρήξουν τα “σύνορα” μεταξύ Γάζας και Ισραήλ και να θέσουν σε κίνδυνο τις ζωές των πολιτών του. Εκ πρώτης όψεως η θέση αυτή είναι κατανοητή. Ωστόσο τέτοια “σύνορα” δεν υπάρχουν. Υπάρχει μόνο ένας στρατιωτικά οργανωμένος φράκτης. Για να υπάρξουν σύνορα πρέπει να υπάρχει παλαιστινιακό κράτος, έστω και στη Λωρίδα της Γάζας. Υφίσταται απλά μια ντε φάκτο κατάσταση. (Αναλογικά αυτό ισχύει και για την Κύπρο. Το γνωστό σύνθημα στη Λευκωσία στο δρόμο προς τη Μόρφου, “Τα σύνορα μας είναι στη Κερύνεια”, είναι πολιτικά λανθασμένο. Στη Κύπρο υπάρχει κατάπαυση του πυρός, υπάρχει γραμμή αντιπαράθεσης και υπάρχει τουρκική κατοχή. Η κυρίαρχη επικράτεια του κυπριακού κράτους δεν επηρεάζεται).\nΕφόσον στη πράξη οι Ισραηλινοί αρνούνται τη δημιουργία “δυο κρατών”, η εναλλακτική πολιτική είναι η “διαχείριση” εκατομμυρίων ατόμων χωρίς να τους αναγνωρίζονται πολιτικά δικαιώματα, με καθημερινές παραβιάσεις των ανθρωπίνων δικαιωμάτων τους και, κατά διαστήματα, βίαιες συμπεριφορές και αντιδράσεις όπως σήμερα στη Γάζα. Οι πιο ακραίοι από αυτούς ονομάζουν τη πολιτική αυτή “κόβοντας το γρασίδι”. Δηλαδή για να γίνεται αποτελεσματική “διαχείριση” πρέπει κάθε τόσο να “καθαρίζεται” ο χώρος. Μπορεί η πολιτική αυτή να εφαρμόζεται επ’ όριστον;\nΕίχα κατά καιρούς σε διεθνή συνέδρια και κατ’ ιδίαν συναντήσεις την ευκαιρία να συζητήσω το ζήτημα αυτό με καθηγητές από το Ισραήλ. Κάποιοι πραγματικά πιστεύουν πως η θέση αυτή θα οδηγήσει, αναπόφευκτα, σε τραγικές καταστάσεις για το εβραικό κράτος και πως θα πρέπει να δημιουργηθεί παλαιστινιακό κράτος, έστω και με περιορισμένη κυριαρχία, που να συμπεριλαμβάνει και τη Δυτική Όχθη. Δεν συμβιβάζονται στο ζήτημα της Ιερουσαλήμ αλλά πιστεύουν πως μπορεί να βρεθεί λύση.\nΗ κυρίαρχη όμως αντίληψη είναι η στρατηγική “κόβοντας το γρασίδι”. Όταν ρώτησα ένα υποστηρικτή αυτής της θέσης μου απάντησε πως κάθε γενιά στο Ισραήλ έχει καινούργιες “προκλήσεις” για το μέλλον και θα πρέπει να βρεί λύσεις όπως και η προηγούμενη. Το δημογραφικό, υποστήριξε, θα αντιμετωπιστεί στο πλαίσιο αυτής της αντίληψης από μελλοντικές γενιές. Και αυτό εξυπακούει ένα στρατιωτικά ισχυρό Ισραήλ σε συμμαχία, κατά προτίμηση με τις ΗΠΑ, αλλά τελικά και μόνο του.\nΚαι μου υπογράμμισε πως η προσπάθεια για την απόκτηση πυρηνικού οπλοστασίου άρχισε από Εβραίους επιστήμονες μεταπολεμικά πριν τη δημιουργία του εβραϊκού κράτους το 1948. Και όχι τυχαία το Ισραήλ είναι σήμερα πυρηνική δύναμη.


Covid-19: Π.Ε. Κοζάνης για την πανδημία COVID-19 - Υγεία -Covid19 - Αυτοδιοίκηση - Airetos\nCovid-19: Π.Ε. Κοζάνης για την πανδημία COVID-19\n· 4 κρούσματα, εκ των οποίων 3 εντοπίστηκαν στον Δήμο Εορδαίας και 1 στον Δήμο Σερβίων.\n· στην ΠΕ Γρεβενών βρέθηκε 1 κρούσμα στο Δήμο Γρεβενών.\n· στην ΠΕ Καστοριάς συνολικά βρέθηκαν 11 κρούσματα, εκ των οποίων: 8 Δήμο Καστοριάς, 2 στο Δήμο Άργος Ορεστικού, 1 στο Δήμο Νεστορίου.\n· στην ΠΕ Φλώρινας συνολικά βρέθηκαν 9 κρούσματα, εκ των οποίων: 5 στο Δήμο Φλώρινας και 4 στο Δήμο Αμυνταίου.\n· Την Δευτέρα 2 Νοεμβρίου πραγματοποιήθηκαν από κλιμάκιο ελέγχου του Τμήματος Εμπορίου της Δ/νσης Ανάπτυξης της Π.Ε. Κοζάνης 14 έλεγχοι σε επιχειρήσεις στην πόλη της Κοζάνης, όπου διαπιστώθηκε τήρηση των μέτρων προστασίας. Παράλληλα πραγματοποιήθηκαν από κλιμάκιο ελέγχου της Δ/νσης Δημόσιας Υγείας και Κοινωνικής Μέριμνας της Π.Ε. Κοζάνης έλεγχοι σε 9 καταστήματα υγειονομικού ενδιαφέροντος ευρισκόμενα σε Τοπικές Κοινότητες του Δήμου Κοζάνης, όπου και σ’ αυτές τις περιπτώσεις παρατηρήθηκε επαρκής τήρηση των μέτρων προστασίας.\n· Τμήματα Α1 και Α2 του Γυμνασίου Σιατίστης για διάστημα 14 ημερών (από 30-10-2020 έως και 12-11-2020), και\n· Τμήμα Γ1 του Δημοτικού Σχολείου Κοζάνης Χαρισίου Μεγδάνη για διάστημα 8 ημερών (από 2-11-2020 έως και 9-11-2020).\n· Όσον αφορά τα καταστήματα εστίασης, ισχύει καθολική αναστολή λειτουργίας με εξαίρεση το take-away και το delivery.\n· Όσον αφορά τα κέντρα διασκέδασης, κινηματογράφους και παιδότοπους, ισχύει καθολική αναστολή λειτουργίας.\n· Αναστέλλεται επιπλέον η διοργάνωση συνεδρίων και εκθέσεων.\n· Όσον αφορά τους χώρους λατρείας (για όλες τις τελετές και λειτουργίες), επιτρέπεται η παρουσία ατόμων με μέγιστο αριθμό τα εννέα (9).


υγεία, 2013 : Η Φωνή της Ρωσίας\nΗ κατάσταση της υγείας του Τσάβες σημειώνει «σταθερή πρόοδο»\nΟ πρόεδρος της Εθνοσυνέλευσης της Βενεζουέλας Ντιοσντάντο Καμπέλο δήλωσε ότι η κατάσταση της υγείας του προέδρου Τσάβες σταδιακά βελτιώνεται.\n4 Φεβρουαρίου 2013, 14:52\nΚόσμος, υγεία, Πρόοδος, Τσάβες\nΗ Χίλαρι Κλίντον μπορεί να χάσει την όρασή της\nΗ Υπουργός Εξωτερικών των ΗΠΑ Χίλαρι Κλίντον κινδυνεύει να χάσει την όρασή της. Ο θρόμβος στο κεφάλι της πρώην πρώτης κυρίας μπορεί να προκαλέσει βλάβη του οπτικού νεύρου και να οδηγήσει σε απώλεια της όρασης. Εκτός τούτου, λόγω του θρόμβου η Υπουργός από καιρό σε καιρό χάνει τις αισθήσεις της και την μνήμη της. Για το γεγονός αυτό αναφέρουν τα ισραηλινά ΜΜΕ επικαλούμενα μία πηγή προσκείμενη στην Κλίντον.\n15 Ιανουαρίου 2013, 23:46\nΚόσμος, Αμερική, υγεία, Χίλαρι Κλίντον


Περισταλτική Αντλία Ψηφιακά Ρυθμιζόμενη - ADTEC Chemicals\nΑρχή σελίδας » Κατάλογος » Δοσομετρικές Αντλίες και Accessories » Περισταλτικές Δοσομετρικές Αντλίες » NK.MPro\nΠερισταλτική δοσομετρική αντλία ρυθμιζόμενη ψηφιακά. Κατάλληλη για αξιόπιστη και οικονομιή δοσομέτρηση κάθε χημικού σε Πισίνες, Πύργους Ψύξης κλπ. Ειδικά σχεδιασμένη για δοσομέτρηση αντιαποθετικών, κροκιδωτικών, αλγοκτόνων, αποσμητικών κ.α.\nΠέντε διαφορετικά μοντέλα ανάλογα με την παροχή :\nΦίλτρο/ποδοβαλβίδα αναρρόφησης (4x6 mm).\nΣύνδεση φλοτέρ στάθμης και Ρυθμίσεις\nΖητήστε προσφορά ή επιπλέον πληροφορίες για το : Περισταλτική Αντλία Ψηφιακά Ρυθμιζόμενη [NK.MPro]


ΗΠΕΙΡΟΣ, Η ΠΑΤΡΙΔΑ ΜΑΣ: Δευτέρα, Μαρτίου 25, 2013\nΟι κομμουνιστικές καταβολές της Άνγκελα Μέρκελ και ο Χίτλερ. Το παλιοκουμμούνι δεν έχει σαν πρότυπο την χιτλερική τακτική αλλά το αποτυχημένο σταλινικό εγχείρημα της ΚΟΜΕΚΟΝ.\nΕπί καθημερινής βάσεως όλα τα ιστολόγια, όλων των πολιτικών πεποιθήσεων, αναφέρονται στην Άνγκελα Μέρκελ λες και είναι ή εγγονή του Χίτλερ ή η μετενσάρκωσή του. Και καλά τα κομμούνια ή τα κομμούνια με φερετζέ του ΣΥΡΙΖΑ... Θέλουν να κάνουν παιχνίδι και το πετυχαίνουν. Εμείς οι υπόλοιποι γιατί τους ακολουθούμε και γιατί μια ζωή γινόμαστε θύματα της προπαγάνδας τους;\n«...Η κόρη του λουθηρανού πάστορα Χορστ Κάσνερ και της δασκάλας Χέρλιντ Κάσνερ γεννήθηκε στις 17 Ιουλίου 1954 στο Αμβούργο. Λίγο μετά τη γέννησή της, ο πατέρας της ανέλαβε θέση σε εκκλησία της Ανατολικής Γερμανίας. Έτσι η οικογένεια μετακόμισε στο Τεμπλίν, 80 χιλιόμετρα περίπου βόρεια του Βερολίνου. Η Άνγκελα Μέρκελ έζησε μέχρι το 1990 στην σοσιαλιστική Γερμανική Λαϊκή Δημοκρατία.Όπως οι περισσότεροι μαθητές, έτσι και η Μέρκελ ήταν μέλος της επίσημης νεολαίας του σοσιαλιστικού κόμματος, της Ελεύθερης Γερμανικής Νεολαίας (FDJ). Αργότερα έγινε μέλος περιφερειακού προεδρείου και γραμματέας αγκίτ προπ της οργάνωσης, που έμεινε μέχρι το 1984. Από το 1973 μέχρι το 1978 σπούδασε φυσική στην Λειψία. Στο διάστημα αυτό (το 1977) παντρεύτηκε τον συμφοιτητή της..... Η Άνγκελα Μέρκελ μιλάει επίσης αγγλικά και ρώσικα».\nΕντάξει λοιπόν! Να τονίσουμε, να κατακρίνουμε (και να διακωμωδήσουμε μερικοί) την χιτλερική περίοδο της Γερμανίας και τα δεινά που επέφερε στην πατρίδα μας και στην υπόλοιπη Ευρώπη αλλά δεν πρέπει με τίποτε να ξεχνάμε την θηριωδία των κομμουνιστών με τα εξ ίσου φοβερά δεινά που επιφύλαξε στην πατρίδα μας η δράση τους. Και γιατί παρακαλώ να εφαρμόζει χιτλερικές μεθόδους και όχι σταλινικές μια γεννημένη, μεγαλωμένη και (δια)μορφωμένη στον «κομμουνιστικό παράδεισο» και μάλιστα στην πιο σκληρή του εκδοχή, αυτήν της Ανατολικής Γερμανίας;\nΓιατί να την διακωμωδούμε προσθέτοντάς της τα μουστάκια του Χίτλερ και όχι του Στάλιν; Γιατί με την στολή του γερμανικού στρατού και όχι με την στολή του σοβιετικού στρατιώτη;\nΗ Άνγκελα Μέρκελ δεν ανένηψε και δεν άλλαξε τακτική. Ακολουθεί πιστά την οικονομική τακτική που επέβαλε με την ΚΟΜΕΚΟΝ στους δορυφόρους δούλους λαούς του «ανύπαρκτου υπαρκτού σοσιαλισμού» η Σοβιετική Ένωση. Όπως με την ΚΟΜΕΚΟΝ η ΕΣΣΔ εκμεταλλεύθηκε υποδουλώνοντας οικονομικά τις κομμουνιστικές χώρες, έτσι και η Μέρκελ, εκμεταλλεύεται τις ευρωπαϊκές χώρες υποδουλώνοντάς τες υπό την γερμανική κυριαρχία και συνεπώς σε αυτή της την προσπάθεια δεν έχει σαν πρότυπο την χιτλερική περίοδο της Γερμανίας αλλά ξεκάθαρα το αποτυχημένο σταλινικό εγχείρημα.\nΆλλωστε το είπε και ο πρωθυπουργός της Ρωσίας Ντμίτρι Μεντβέντεφ: «Τέτοιες μεθόδους μόνον η Σοβιετική Ένωση χρησιμοποιούσε»....\nΑς την αντιμετωπίζουμε λοιπόν, από τώρα και στο εξής όπως της αξίζει.\nΟι κομμουνιστικές καταβολές της Άνγκελα Μέρκελ και...